04 urria, 2018 Asteko Gaia 2112\nUrretxu-Zumarraga Ikastola 1967an sortu zen eta hiru aldiz antolatu du Kilometroak festa: 1985ean, 2002an eta 2018an. Hasieran txotxak erabiltzen zituzten, 1985erako ikastoletako testuliburuak punta-puntakoak ziren, 2002an Internet erabiltzen hasi ziren eta egun Konfiantzaren Pedagogia dute ardatz. Hezkuntza eta gizartea asko aldatu dira, baina ikastolaren helburua hasierako bera da:?euskara sustatzea eta gizarte hobe bat eraikitzea.\nEtxez etxe diru eske eta larunbatetan ikastolako lanetan laguntzera\nUrretxu eta Zumarragako guraso talde batek bi herriotan ikastola bat sortzea erabaki zuten eta beste guraso batzuk bilera batera deitu zituzten. Jose Luis Ruizek bilera hartan parte hartu zuen, eta diruzain kargua hartu zuen. «Bazkideak bilatzeari ekin genion. Etxez etxe joaten ginen bonu batzuekin. Diru horrekin, andereñoei ordaintzen genien. Andereñoek dirua zegoenean kobratzen zuten eta beste ezertarako dirurik ez zegoen», gogoratu du. Poliki-poliki ikastola hazten joan zen. «Jendeak ikastola gogoa zuen eta herritik sortu zen. Batzuk ez zuten zabalduko zela sinisten, baina pixkanaka itxura hartu zuen. Hasierako gurasoek meritu handia dute». Ruizek bi alaba ditu eta oso argi zuen ikastolara bidaliko zituela. «Ikastola ireki zenean, nire alabak jaio gabe zeuden oraindik. Ikastolara joan ziren, noski». Ordutik, Urretxu-Zumarraga ikastola asko hazi da. «Oso hunkigarria da zenbat hazi den ikustea. Izan ere, herritarrok lan asko egin genuen auzolanean: lehen urteetako obra guztiak herritarrok egin genituen. Larunbatero joaten ginen lanera eta egun osoa bertan igarotzen genuen». Etorkizunari begira, itxaropentsu ageri da. «Ikastola bihotzean daramagu eta egungo gurasoak lan ona egiten ari direla uste dut. 1985eko eta 2002ko Kilometroak festetan lan egin nuen eta oraingoan ere izena eman dut. Hori bai, lan gogorrik ez jartzeko esan diet. Dagoeneko ez dugu horretarako adinik. Garai batean ikastolen festa guztietara joaten ginen».\nFraideek zuzendari izateari utzi zioten\nOrdura arteko Kilometroetan, dirua azpiegiturak berritzeko erabili zen. 1985ekoak, berriz, helburu pedagogiko bat izan zuen:?guraso erdaldunak zituzten ikasleak asko ugaldu ziren, krisi pedagogiko bat sortu zen eta horri erantzun nahi zitzaion.\nKilometroak 85 oso arrakastatsua izan zen, besteak beste oso eguraldi ona egin zuelako. Antolatzaileek ez zuten euririk egitea nahi, noski, baina beroaren beldur ere baziren. Izan ere, urte hartan lehorte handia egon zen eta suteen beldur ziren.\nUrretxu eta Zumarraga ezagutzera emateko oso baliagarria izan zen eta bisitarien artean, Joxemiel Barandiaran, eta Jose Antonio Ardantza eta Carlos Garaikoetxea lehendakariak egon ziren.\nJesus Alberdi eta Anto Arrizabalaga senar-emazteek gogor lan egin zuten 1985eko Kilometroenen antolaketan. Alberdi ikastolako lehendakaria izan zen eta alaba Nere ere lehendakaria izan da.\nAlberdiren garaian aldaketa garrantzitsua eman zen ikastolan: pasiotarrek ikastolako zuzendari izateari utzi zioten. Pasiotarra ez zen lehen zuzendaria Iñaki Etxezarreta izan zen. «Batzuk kanpotik ekartzea proposatu zuten eta nik bertako bat jartzeko eskatu nuen. Irakasleei bost pertsona proposatzeko eskatu genien eta Etxezarreta aukeratu genuen».\nAldaketa ugari urteotan\nOrdutik ikastolak aurrerapauso nabarmenak eman dituela uste du. Asko aldatu da. «Oso aurreratuta ikusten dut. Beste ikastola bat da. Oso pozgarria da ikustea. Lehen egindako lanaren fruitua ere bada».\nGauzak asko aldatu dira. «Egun autobusean joaten dira toki guztietara. Lehen, eskola kiroleko partidetara gurasoen autoetan joaten ziren», dio Arrizabalagak.\nZumarragako jaietan jartzen zuten tabernaren arrakasta gogoratzen du bereziki. «Lehen urtean sekulakoa izan zen. Batek tortillak eraman zituen, beste batek kroketak edo haragi egosia… Familia handi bat ginen. Dena bukatu zitzaigun. 450.000 pezeta lortu genuen eta diru horrekin ikastolako futbol zelaia egin genuen», gogoratu du.\nBere senarrak udalekuetan ere gogor lan egin zutela dio. «Kamioiarekin alde batetik bestera ibiltzen ginen. Pasiotarrek udalekuak egiteko tokiak lortzen zituzten, baina eraikin horiek hutsik egoten ziren eta oheak, lapikoak… eraman behar ziren. Egun ondo prestatuta dauden tokietara joaten dira, baina gure garaian garrantzitsuena merkea izatea zen».\n2002ko antolatzaileen animoak 2018koei\nMaria Luisa Mujika ez zen ikastolako ikaslea izan, bera jaio zenean sortu gabe baitzegoen oraindik. Oso argi izan zuen, ordea, alaba ikastolara joango zela. «Gure alabak guk izan ez genuena izatea nahi genuen. Ez genuen nahi gure alaba gure hizkuntzan analfabetoa izatea. Ikastolaren filosofiarekin bat gatoz, gainera».\nUrretxu-Zumarraga Ikastolak Kilometroak 2002 antolatu zuenean, Mujika zen lehendakaria. 2001ean haren anaiak istripu larria izan zuen eta hilabete gogorrak bizi izan zituen. «Zuzendaritzak, guraso elkarteak… denek laguntza handia eskaini zidaten. Denak oso ondo portatu ziren. Hala izan ez balitz, ezingo nukeen hura aurrera eraman».\nUrte gogorra, baina «polita» izan zeln. «Oker ez banaiz, 16 lan talde osatu genituen. Gurasoak asko inplikatu ziren. Oso ondo lan egin genuen. Zuzendaritza eta langileak ere buru-belarri aritu ziren. Kilometroak egunean 125.000 lagun inguru elkartu ziren Urretxu-Zumarragan eta dena ondo irten zen. Zoriondu egin gintuzten».\nAurtengo festaren ardura hartu dutenei animoak eman dizkie. «Bukatzen duzunean, sekulako poza hartzen duzu. Lekukoa gustura hartzen da, baina utzi ere bai. 2.000 lagun baino gehiagok lan egin genuen eta poztasun sentsazio hori lan egin genuen guztiok izan genuen. Herriak asko lagundu zuen eta leloa hori zen, hain zuzen ere: Elkarren beharrean. Gauza asko egin daitezke elkarrekin lanean. Gure ikastola ere horrelaxe sortu zen: auzolanean».\n2002ko Kilometroetan bildutako dirua Lizeoa berritzeko eta ikastolako komunak egokitzeko erabili zen. Ordutik gizartea aldatu egin dela dio. «Orduan gurasoak gehiago inplikatzen ziren. Egun mundu guztia bere lanean murgilduta dago. Dena den, guraso asko daude inplikatuta oraindik ere. Eta ikastolaren izaera ez da aldatu».\nArgi dago egungo gurasoek ere lanerako gogoa dutela. 2018ko Kilometroak antolatu dutela ikustea besterik ez dago. Mujikaren laguntza izango dute. «Izena eman dut eta protokolo taldean jarri naute».\n2002an bizitakoak gogoratzea saihestezina izango da. «Urte osoan zehar une polit asko bizi izan genituen:?eskolarteko bertsopaper lehiaketako sari banaketa, gastronomia lehiaketa… Baina politena lanean bizitakoa izan zen. Bulego txiki hark hitz egingo balu… Maite Berasategirekin sekulako barreak egin nituen. Lan asko egin genuen, baina urte hartan egin nituen lagunak betirako lagunak dira».\nArimari eutsi, eredua aldatuz\nUrretxu-Zumarraga ikastolako egungo lehendakaria Argiñe Artolazabal da. Haren aita ere lehendakaria izan zen. «Beste familia batzuetan ere aita eta alaba ikastolako lehendakariak izan dira. Egia esan, pozgarria da».\nIkastola asko aldatu da haren aita lehendakari izan zen garaitik. «Nire ustez, garai hartan boluntariotzak indar handiagoa zuen. Egun askoz ere lanpetuago bizi gara eta denok etxetik kanpo egiten dugu lan. Bestalde, guraso ordezkaritzan lehen baino emakume gehiago gaude. Lehen gizonezkoek egiten zituzten halako lanak».\nIkastolan gogor lan egiten ari dira garai bateko izpirituari eusteko. «Guraso talde bat gurasoen parte hartzea eta konpromisoa sustatzeko lan egiten ari da. Hala, talde ezberdinak sortu dira Urretxuko jaietan karroza egiteko, dantza ikastaroak emateko, mendi irteerak egiteko…».\nDenbora asko ez duten arren, gurasoek Kilometroak festaren alde lan handia egin dutela dio. «Zorte handia izan dugu. Urte osoan zehar jende askok lan asko egin du. Talde guztietan jende asko ari da lan egiten. Bestela, ezinezkoa izango litzateke halako zerbait antolatzea».\nUrtea azkar joan dela dio. «Hasi ginenean sekulako lana genuen aurretik eta konturatzerako festaren eguna heldu da. Egia esan, Ikastolen Elkartetik laguntza handia jaso dugu. Azken urtebetean ikasi dugunarekin, beste Kilometroak bat antolatzeko prest gaude», dio txantxetan.\nLan asko egin duten azken urtebetean. «Talde asko sortu dira, ekitaldi asko antolatu dira, oso giro ona izan dugu… Horrek guztiak gure komunitatea sendotzeko balio behar du. Lortu duguna mantentzea da gure etorkizuneko erronka», aurreratu du.\nElkarlanean, askoz ere errazagoa izango da etorkizuneko erronkei aurre egitea. «Ikastolak etengabe berritu egiten dira, egoera berriei egokitzeko. Gizartea aldatzen ari da eta ikasleak etorkizuneko erronketarako prest egotea nahi dugu. Horretarako, Konfiantzaren Pedagogia eredua ezarri dugu. Eraikina eredu horren beharretara egokitu behar da. Kilometroekin lortuko dugun dirua horretara bideratuko dugu», azaldu du Artolazabalek.\nIkastolek beti jakin dute gizartearen beharretara egokitzen. Horretarako, pedagogia eredu berritzaileak ezarri dituzte. «Ikastolak euskara bultzatzeko sortu ziren eta berritzaileak izan ziren. Jende askok horren aldeko apustua egin zuen. Egun ere eredu berritzaileen aldeko apustuak egiten ari gara».


4. artikulua Betekizun orokorrak.\n5. artikulua Dirulaguntzen zenbatekoa eta bateragarritasuna.\n7. artikulua Eskabideak aztertzea eta ebaluatzea.\n8. artikulua Dirulaguntzak ebaztea, jakinaraztea eta argitaratzea.\n9. artikulua Laguntza ordaintzea.\n10. artikulua Dirulaguntzen kontrola.\nEuskal Autonomia Erkidegoko unibertsitatez kanpoko ikastetxe publikoetako ikasleen eskola-garraioari hezkuntzaren arloan eskumenak dituen Sailak finantzatutakoari buruzko maiatzaren 19ko 69/2015 Dekretuan (186/2019 Dekretuak emandako idazketan) eta Euskal Autonomia Erkidegoko Aurrekontu Orokorren kontura emandako gastu-espedienteak aurretiaz izapidetzea arautzeari buruzko Ogasun eta Herri Administrazioko sailburuaren 2007ko apirilaren 26ko Aginduan ezarritakoa oinarri hartuta, hau\nEskola-garraiorako banakako esleipenak iragartzen dira 2019-2020 ikasturtean maila hauetan ari diren ikasleentzat: Haur Hezkuntzako lehen zikloko hirugarren maila, Haur Hezkuntzako bigarren zikloa, Lehen Hezkuntza, Derrigorrezko Bigarren Hezkuntza eta Oinarrizko Lanbide Heziketa unibertsitatez kanpoko ikastetxe publikoetan, bai eta ikastetxe pribatuetan daudenentzat ere, agindu honen 4.1.a) artikuluan jasotako kasuetan. Hori guztia dekretu honetan xedatutakoaren arabera: 69/2015 Dekretua, maiatzaren 19koa, Euskal Autonomia Erkidegoko unibertsitatez kanpoko ikastetxe publikoetako ikasleen eskola-garraioari hezkuntzaren arloan eskumenak dituen Sailak finantzatutakoari buruzkoa, azaroaren 26ko 186/2019 Dekretuak emandako idazketan.\nLehenengo artikuluan adierazitako helburura zuzendutako baliabide ekonomikoek sorburu hau izango dute: Euskal Autonomia Erkidegoko Aurrekontu Orokorretan horretarako kontsignatutako aurrekontu-kredituak. Deialdi honetarako, zehazki, milioi bat (1.000.000,00) euro erabiliko dira. Emango diren laguntzek, guztira, ezingo dute aipatutako zenbatekoa edo zenbateko horren eguneraketa gainditu, indarreko legerian jasotako kreditu-loturaren edo aurrekontu-aldaketen araubidearekin bat etorrita, eta, hala dagokionean, Hezkuntza Sailaren beste laguntza-programak gauzatu ondoren gerta litezkeen aurrekontu agortu gabeen arabera. Horren berri Administrazio eta Zerbitzuen sailburuordeak emango du ebazpen baten bitartez.\nJarraian zehaztutako betekizunak aldi berean betetzen dituzten ikasleek izango dute deialdi honetan parte hartzeko eskubidea:\nEuskal Autonomia Erkidegoko ikastetxe publiko baten matrikulaturik egotea, 1. artikuluan aipatutako irakaskuntzetatik edozeinetan; edo, bestela, hezkuntza-administrazioak esanda, ikastetxe pribatu batean, sare publikoko eskaintza nahikoa ez delako edo salbuespen gisa aipatutako administrazioak adierazitako motibo arrazoitua dela-eta.\nHaur Hezkuntzari eta Lehen Hezkuntzari dagokienez, ikastetxearen eragin-eremuan egotea erroldako bizilekua, eta ikastetxea aipatutako bizilekuarekiko hurbilenekoa izatea, hain justu ere hura sartzen den eragin-eremuen artean. Bigarren Hezkuntzari dagokionez, Lehen Hezkuntza amaitzeko egokitu zaion ikastetxeari lotutako ibilbidearen ondoriozko ikastetxea izatea, eta aipatutako ibilbidean sartzen direnen artean bizilekutik hurbilenekoa izatea. Eta Oinarrizko Lanbide Heziketako irakaskuntzetan, ziklo, eredu eta lansaio bera ematen dutenen artean bizilekutik gertuen dagoen ikastetxea izatea.\nHezkuntza-administrazioak esleitzen badu ikastetxea, ez da eskatuko betekizun hori betetzea.\nEra berean, eskola-mapa aldatzen bada, aldaketa hori egin aurretik garraio-eskubideaz baliatzen ari diren ikasleei ez zaie eskatuko betekizun hori betetzea, betiere bizilekua aldatzen ez badute; eta, halaber, haiekin bizi diren eta gerora matrikulatzen diren neba-arrebei, betiere haur hezkuntzan edo lehen hezkuntzan euren lehenengo matrikulazioa bada.\nZaintza partekatuko kasuetan, guraso bakoitzarekin dagoen aldiaren arabera ikasleak bizilekua aldatu behar badu, ez da eskatuko betekizun hori betetzea bigarren bizilekuari dagokionez.\nDistantziari dagozkion betekizunak honako hauek izango dira: ikastetxea bizilekutik bi kilometroko edo hortik gorako distantziara egotea, betiere haur hezkuntzako, lehen hezkuntzako eta derrigorrezko bigarren hezkuntzako lehen eta bigarren mailetako ikasleei dagokienez; eta bizilekutik lau kilometroko edo hortik gorako distantziara egotea, derrigorrezko bigarren hezkuntzako hirugarren eta laugarren mailetako eta oinarrizko lanbide-heziketako ikasleei dagokienez.\nDistantzia neurtzeko, ikaslearen bizilekutik ikastetxerako edo ikastetxetik gertuen dagoen geralekurako ibilbide laburrena oinez hartuko da erreferentziatzat. Distantzia kalkulatzeko, 5.2 artikuluan adierazten den tresna erabiliko da.\n18 urte baino gehiago ez izatea ikasturtea amaitzen den urtean, eta, oinarrizko lanbide-heziketaren kasuan, 18 urte ez izatea lanbide-heziketa horretara sartzerakoan.\nDoako garraiorik edo entitate publikoek edo pribatuek erabat ordaindutako garraiorik ez izatea.\nEzingo dira deialdian sartu dirulaguntza publikoak eskuratu ahal izateko zigor penal edo administratiboren baten edo horretarako ezgaitzen dituen lege-debekuren baten eraginpean daudenak, ezta sexu-bazterkeriagatik zigortuta daudenak ere, Emakumeen eta Gizonen Berdintasunerako otsailaren 18ko 4/2005 Legearen azken xedapenetako seigarrenean xedatutakoaren arabera.\nDirulaguntza honen onuradunek Dirulaguntzei buruzko azaroaren 17ko 38/2003 Legearen 13. eta 14. artikuluetan ezarritako betekizunak eta betebeharrak bete beharko dituzte, lege horren 13.2.e) artikuluan ezarritakoa izan ezik, ematen den dirulaguntzaren izaera dela-eta.\nIkaslearen etxetik ikastetxera edo geralekura joateko garraio-zerbitzu publikoren bat edo tren-baliabideren bat (autobusa, tranbia, metroa, trena) erabiliz gero, aukera guztien artetik merkeena ordaintzeko izango da dirulaguntza.\nIkaslearen etxetik ikastetxera edo geralekura joateko ibilgailu partikularra erabiliz gero, dirulaguntza kalkulatzeko, 0,29 euro kilometroko ordainduko da, eta, ibilbide hori motoan eginez gero, 0,15 euro kilometroko.\nKilometroak kalkulatzeko, hauek hartuko dira kontuan: etxetik ikastetxerako edo etxetik geralekurako bi joan-etorri, hain justu ere jardunaldi zatituko eskola-egun bakoitzeko; eta joan-etorri bat, jardunaldi jarraituko eskola-egun bakoitzeko.\nIkastetxeko guraso-elkarteak antolatutako eskola-garraioko zerbitzua erabiliz gero, dirulaguntzaren zenbatekoa hauxe izango da, gehienez: zerbitzuaren benetako kostua zati hura erabiltzen duten ikasle-kopurua.\nLaguntza horiekin batera, xede berdinerako beste era bateko dirulaguntza edo laguntzak publikoak zein pribatuak eskuratu ahal izango dira. Deialdi honetan aurreikusitako helbururako beste laguntzaren bat jasoko balu onuradunak, horren zenbatekoa kendu egingo litzaioke laguntzari.\nEskabideak betetzeko, http://www.euskadi.eus/eusko-jaurlaritza/hezkuntza-saila/ web-helbidean dagoen aplikazioa erabiliko da.\nEskabideak, ikaslearen legezko ordezkariak behar bezala beteta, I. eranskineko ereduaren arabera aurkeztuko dira ikaslearen ikastetxeko zuzendariaren aurrean edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan jasotako lekuetakoren batean, hilabeteko epean, agindu hau Euskal Herriko Agintaritzaren Aldizkarian argitaratu eta biharamunetik hasita.\nEskabideak aurkezteko epea amaitu ostean, aurkeztutako eskabideetako datuak egiazkoak diren egiaztatuko dute ikastetxeek, 10 egun balioduneko epean, artikulu honen 2. apartatuan ezarritako eskaera-epea amaitu eta hurrengo egunetik aurrera.\nEpe horretatik kanpo ere laguntzak eskatu ahal izango dituzte artikulu honen 2. apartatuan ezarritako muga-dataren ondoren matrikulatzen diren ikasleek.\nEskabideak aurkezteko prozedura eskabide arruntak izapidetzeko prozedura bera izango da. Edonola ere, ez da inola ere onartuko 2020ko apirilaren 30aren ondoren egindako eskabiderik.\nEskatzaileen datu pertsonalak «GARRAIORAKO BANAKAKO LAGUNTZAK» fitxategian sartu eta tratatuko dira.\nAurkeztutako eskabideak jasota, Hezkuntzako lurralde-ordezkariak behin-behineko ebazpenaren proposamena aurkeztuko du, eta proposamen hori Administrazio eta Zerbitzuen Sailburuordetzara bidaliko da.\nAdministrazio eta Zerbitzuen sailburuordeak emango du behin-behineko ebazpena, eta ebazpen hori eraginpekoei jakinarazteko aginduko du, ebazpena https://euskadi.eus webgunearen iragarki-taulan argitaratuta. Ebazpen horretan aipatu beharko da nor diren onuradunak eta zenbatekoak diren onartutako laguntzak, edo, ukatuz gero, zergatik ukatu diren.\nBehin-behineko ebazpenaren kontrako alegazioak aztertu ostean, epea igaro eta gero, eta beharrezko egiaztapenak eta izapideak egin ondoren, Administrazio eta Zerbitzuen sailburuordeak prozeduraren behin betiko ebazpena emango du, eta ebazpena https://euskadi.eus webguneko iragarki-taula elektronikoan argitaratuz jakinaraziko da. Hori hala izanik ere, organo kudeatzaileak beste aukera bat ere badu: interesdunei jakinarazpen-abisuak bidaltzea, eskabideetan jarri zituzten telefono mugikorretara eta helbide elektronikoetara SMSak edo mezu elektronikoak bidaliz. Abisu horiek ez dute inolaz ere jakinarazpen-baliorik izango.\nBehin betiko jakinarazpenak ebazpenaren testu osoa jaso beharko du, bai eta laguntza jaso eta jasoko ez duten eskatzaileen zerrendak ere, laguntza ez jasotzeko arrazoiak azalduta. Horretarako ezarritako epean ebazpen espresurik argitaratzen ez bada, eskabidea ezetsi egin dela ulertu behar da. Hori hala izanik ere, organo kudeatzaileak beste aukera bat ere badu: interesdunei jakinarazpen-abisuak bidaltzea, eskabideetan jarri zituzten telefono mugikorretara eta helbide elektronikoetara SMSak edo mezu elektronikoak bidaliz. Abisu horiek ez dute inolaz ere jakinarazpen-baliorik izango.\nBehin betiko ebazpen horren aurka, gora jotzeko errekurtsoa jarri ahal izango zaio Hezkuntzako sailburuari, hilabeteko epean, behin betiko ebazpena https://euskadi.eus web-orriko iragarki-taula elektronikoan argitaratu eta biharamunetik aurrera.\nBaldintza guztiak betetzen dituzten eskari guztiei erantzuteko behar besteko krediturik ez badago, eskabideen aurkezte-egunaren arabera ezarriko da hurrenkera; berdinketarik egonez gero, zozketaren bidez ebatziko da.\nEmandako dirulaguntzen ordainketa aldi batean egingo da, deialdiari behin betiko ebazpena eman ondoren, eskolara joandako egun-kopuruaren arabera. Ikasle onuradunek ikasketak egiten dituzten ikastetxeetara bidaliko da diru-zenbateko osoa. Hezkuntzako Lurralde Ordezkaritzaren aurrean justifikatu beharko du zentroak laguntza horiek jaso izana, ordezkaritzak emandako aginduei jarraituz.\nErkidegoko Administrazio Orokorrak edo haren erakunde autonomoek ezaugarri bereko beste laguntza edo dirulaguntzaren batzuk eman izana dela-eta horiek itzultzeko edo zigortzeko prozesuren bat oraindik ere izapidetzen ari bada, prozesu hori amaitu egin beharko da onuradunei dirulaguntzak edo laguntzak eman eta ordaindu ahal izateko.\nOndorio hauetarako, lurralde ordezkaritzek egokitzat jotako agiriak aurkez ditzatela eskatu ahal izango diete onuradunei.\nKontrol Ekonomikoko Bulegoak eta Herri Kontuen Euskal Epaitegiak beren fiskalizazio-eginkizunak betez informaziorik eskatuz gero, dirulaguntzen onuradunek eman egin beharko diete informazio hori.\nOnuraduna zentrora joaten ez bada edo zentroan baja ematen badu, ikastetxeek Eusko Jaurlaritzako Diruzaintzari itzuli beharko diote emandako dirulaguntzaren zenbatekoa eta, ordainketa eginda badago, zenbateko osoa edo justifikatu gabeko zatia itzul dezala eskatuko diote ikasleari. Halaber, Dirulaguntzei buruzko azaroaren 17ko 38/2003 Lege Orokorraren 37. artikuluan jasotako itzulketa-kausetako edozein aplikatuko da.\nItzultzeko espedienterik hasten bada, abenduaren 17ko 698/1991 Dekretuko Bigarren Tituluari jarraituko zaio; Euskal Autonomia Erkidegoko Aurrekontu Orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautzen du dekretu horrek.\nHalaber, ikastetxeek ikasle onuradunei eskatuko diete, ikasturtea amaitu baino lehen, justifika dezatela dirulaguntzaren zenbatekoa egunero edo astero ikastetxera joan beharrak sortu dituen gastuak ordaintzeko erabili dela.\nGuraso-elkarteek antolatutako garraioaren kasuan, elkarte horiek egindako ziurtagiri bat aurkeztu beharko da, honako hauek biltzen dituena:\nGarraioaren eguneroko kostua.\nGarraioa erabiltzen duten ikasleen kopurua.\nIkasleak ordaindu beharreko kuota.\nJustifikazio-agiri horiek (txartelak, fakturak eta, ibilgailu partikularra erabiltzen bada, erantzukizunpeko adierazpena) ikastetxean artxibatuko dira, behar izanez gero konprobatu ahal izateko.\n69/2015 Dekretua, maiatzaren 19koa, Euskal Autonomia Erkidegoko unibertsitatez kanpoko ikastetxe publikoetako ikasleen eskola-garraioari hezkuntzaren arloan eskumenak dituen sailak finantzatutakoari buruzkoa, azaroaren 26ko 186/2019 Dekretuak emandako idazketan.\n887/2006 Errege Dekretua, uztailaren 21ekoa, Dirulaguntzei buruzko Lege Orokorraren azaroaren 17ko 38/2003 Legearen Erregelamendua onartzen duena.\n698/1991 Dekretua, abenduaren 17koa, Euskal Autonomia Erkidegoaren Aurrekontu Orokorren kontura emandako dirulaguntzen bermeei eta dirulaguntza horiek itzultzeari buruzko erregimen orokorra arautzen duena.\nIkus: 186/2019 DEKRETUA, azaroaren 26koa, zeinaren bidez aldatzen baita Euskal Autonomia Erkidegoko unibertsitatez kanpoko ikastetxe publikoetako ikasleen eskola-garraioari -hezkuntzaren arloan eskumenak dituen sailak finantzatutakoari- buruzko dekretua.\nIkus: 69/2015 DEKRETUA, maiatzaren 19koa, Euskal Autonomia Erkidegoko unibertsitatez kanpoko ikastetxe publikoetako ikasleen eskola-garraioari -garraioaren arloan eskumenak dituen sailak finantzatutakoari- buruzkoa.


Euskal Dantzako bakarlariek erakustaldia eskainiko dute Elgoibarren ostiral honetan, maiatzak 27 - Elgoibarko Udala\nEuskal Dantzako bakarlariek erakustaldia eskainiko dute Elgoibarren ostiral honetan, maiatzak 27\nIkuskizuna 19:30ean hasiko da, eta euria egiten badu Maalan eskainiko da.\nZinemari erreparatuz, ‘En su punto’ pelikula egongo da ikusgai.\nEuskal Dantzako bakarlariek erakustaldia eskainiko dute Elgoibarko Kalegoen plazan ostiral honetan, maiatzaren 27ean, I. Bereziartua Musika Eskolak antolatuta. Ikuskizuna 19:30erako dago programatuta, baina eguraldiak ez badu laguntzen, Maalara lekualdatuko da ikuskizuna.\nEgun berdinean, gainera, ‘Zinemakopa’ antzerki musikala eskainiko da Herriko Antzokian, 20:30ean. Sarrerak salgai daude https://herrikoantzokia.eus/ webgunean, eta egunean bertan Herriko Antzokiko leihatilan erosteko aukera ere egongo da. Euskaraz eskainiko da antzezlana.\n'El bolero de Raquel', 'Cabaret' eta 'Tacones lejanos' filmetan oinarritutako antzezlana da, eta aktoreak Aitor Guisasola, Ibai Leon, Maixus Otaegi, Sara Iriondo Otaño, Nagore Cid, Oihane Gartzia, David Rodriguez, Sohelen Vargas, Jon Iraola, Gorka Luna, Dani Zelaia Cooper eta Ruben Markina dira, Edurne Lasa zuzendaria izanik.\nHilaren 26an, ostegunean, aldiz, Musika Eskolako koruak kontzertua eskainiko du, Herriko Antzokian. Ikuskizuna 19:00etan hasiko da.\nLarunbatean, bestalde, hileko azken larunbatetako feria ospatuko da Elgoibarren. 09:00etan hasita, eta 14:00ak arte, baserriko produktuen salmenta egingo da Kalegoen plazan. Eguerditik aurrera ganadu erakusketa egingo da Kalebarren plazan. Egun berdinean, gainera, erraldoien topaketa egingo da.\nDatorren astelehenean, hilaren 30ean, Loredi Salegik ‘Ezetz esaten ikasi’ hitzaldia eskainiko du emakumeentzat zuzenduta dagoen hausnarketa taldean. Lilan izango da, 18:00etatik 20:00etara, eta sarrera doakoa izango da. Gainera, Iñigo Aranbarriren ‘Munduko tokirik ederrena’ liburua irakurriko da Epeletan Literatura tailerrean 19:00etatik aurrera Gotzon Garate Udal Liburutegian.\nBestalde, asteartean, hilaren 31n, Edward Bunker-en ‘Perro come perro’ liburua irakurriko da Gontzon Garate Udal Liburutegian ospatuko den literatura tailerrean. 18:00etan hasiko da.\nEN SU PUNTO: larunbata 28 (19:00 eta 22:15), igandea 29 (19:00) eta astelehena 30 (21:00).


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Karrozeria (Heziketa Zikloa). Erdi maila" topic_facet:"Metal-eraikuntzak (Heziketa Zikloa). Goi maila" format:"Electronic"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Karrozeria (Heziketa Zikloa). Erdi maila Proposatutako gaia: Metal-eraikuntzak (Heziketa Zikloa). Goi maila Formatua: Baliabide elektronikoa


Beaded Circle Charm Crystal Center-ekin\nBitarteko bitxiak egitea Bitxiak egitea\nKristalezko txatoi batek zentrorako erdiko tartea duen zuloa betetzen du. Lisa Yang\nMaite dut xarma beaded hauek. Lepoko eskumuturreko txikiak, belarritako osagaiak edo eskumuturrekoak bezalako eskumuturrekoak bezalakoak bezalakoak dira.\nBeading teknika erabiltzen da adreiluzko stitch zirkularra. Beiraren inguruan adreilu zirkularra egin beharrean, puntak espazio-estiloaren beadaren erdian zehar joaten dira. Beading amaitutakoan, beirazko kristal bat itsasten dut zuloan, itxura hobea emateko.\nBrick Stitch abiaraztea\nZentroaren ertzaren kanpoaldeko ertzaren knot-a eta bi aleak abiarazteko. Lisa Yang\nGakoa urrats bat da zentimetro zatitxoa aurkitzeko. Beadeko ertzak ez dira oso meheak edo aleak ez dira zuzenean eseri. Espazerrak zertxobait lodi eta laua ertzean bilatu. Esteka honek aukera onak erakusten dituen artikulu batera eramango zaitu.\nBeste material batzuk erabiltzen ditut 6 lb Fireline kea koloretan, orratz orratz bat eta tamaina desberdinetako 11/0 koilarekin. Hazietako aleak mota guztiak erabili ahal izango dituzu. Ez dute zilindroen aleak izan behar. Hobeto funtzionatzen du tamainako koherentea bada ere.\nLotu Fireline espazio beadaren kanpoaldeko ertzean, kotoi korapilo bat erabiliz buztana laburra utziz. Zentroa korapiloa spacer beadaren ertzean. Hartu bi deialeko aleak, irristaka beheratu.\nBi txandatan lehenbiziko oreka beti izango da bi aleak. Horrek erliebea puntu guztietan erakustea galarazten du.\nLehen Stitch egitea\nEstaliz beadaren erdialdean eta, ondoren, beheko ertza bidez. Lisa Yang\nLuzatu espazio beadaren erdigunetik, atzealderantz eta ondoren bigarren aldeko koskaren bidez. Beads alboan alboetan eserita beheratu nahi duzu beheratu aurretik.\nSakatu Beads Spacer Bead aurka\nBigarren beadaren bidez puntua osatzeko. Lisa Yang\nHartu haria bidez eta aleak sakatu behar dira, beraz, espazio beadaren ertzean alde batera uzten dira. Adreiluzko stitch-ekin familarik badago, oinarrian estutzen ari zaren zubi-zubia bezala erabiltzen da.\nJarraitu Beads One gehituz aldi berean\nJarraitu gainerako txandan bead bat gehituz aldi berean. Lisa Yang\nAukeratu beste behi-zinta bat, zoaz punta-puntako zinta erdigunetik aurrera, eta, ondoren, zurtoina zuritu. Kontuan izan orratzak (ez buztana) hurbiltzen den beadaren alboan kokatzen ari zarela beti. Horrek beadaren alboan aurreko beadarekin egingo du.\nEgonkortasuna badago Are gehiago gela bat Bead\nBeti ere badago beste bead baterako gela nahikoa dagoela erabakitzeko. Zalantzarik baduzu, utzi ezazu. Lisa Yang\nAdreiluzko zirkular stitch zatirik gogorrena zirkulu bat gehiago bead gehitzeko gela bada erabakitzen da. Gehien gehi ditzakezun aleak gehitzen badituzu, zirkuluak laua erruten du. Ez baduzu nahikoa, hariaren zubia beste puntuen baino handiagoa izango da.\nBeti arrasto gutxiago dut alboetan. Kopako azken puntua egin ondoren, beti alda ditzakezu aleak, tartea alde batera uzteko.\nNoiz ez da nahikoa gela bat beste bead baterako, beheratu beheko lehenengo errenkadan. Lisa Yang\nBiribila bukatzeko, lerroan gehitu duzun lehenengo bead zerrendan sartu. Oinarrizko adreiluzko stitch berdina egiten ari zara, baina lehenengo loturatik erantsitako bead bat egiten ari zara.\nEstutu Bead bidez Blokeatzeko lekua\nZinta erdigunetik punta eta lerroaren lehenengo ertza bidez. Lisa Yang\nLuzatu espazio beadaren erdigunea, atzealdetik aurrera, eta, ondoren, beadaren bidez babes ezazu leku horretan blokeatzeko. Adreiluzko stitch beading bigarren txandaka hasteko prest zaude.\nJarraitu aurretik, haria tira dezakezu puntadunak estutu eta zertxobait zintzilikatu aleak zertxobait zentimetroaren erdialdean.\nHasi Brick Stitch bigarren txanda\nGehitu bi aleak eta hariaren zubiaren azpian aurreko alearen bi aleak artean joan. Lisa Yang\nHartu bi aleak adreiluzko stitch bigarren txandaka hasteko. Zentroaren beadaren bidez lotu beharrean, zure orratza hariaren zubiaren azpian jarriko duzu alboetako gailurretan lehen txandan. Beti etortzen naiz bizkarrean eta erlojuaren inguruan. Uste dut hobespen pertsonal hori besterik ez dela eta beste modu batean erosoago aurkitzen baduzu, hori egin dezakezu, koherentea izan behar duzu.\nStitch Up Second Bead bidez\nZikloa zeharkatu eta bigarren zatia bigarren txandaka hasteko. Lisa Yang\nPush beads behera eta alboko aldean. Bigarren beadaren bidez lotu itzazu lekua blokeatzeko.\nAmaitu Bi Puntuen Biribila\nBeading biribilduz amaitzea. Lisa Yang\nJarraitu aleak aldi berean gehituz eta hariaren zubiaren bidez lotzen. Azkenean, zure aleak hariaren zubiaren aurrean jarrita dagoela aurkitu dezakezu. Hori gertatuko da, aleak estaltzen ari zaren eremua areagotuz gero, puntuak kanpora mugitzen dira, baina beherako tamaina berdina da.\nHariaren zubi baten aurrean eseritako aleak nabaritzen dituzunean, bigarren zatia / puntada gehitu hariaren zubi berean. Beste aukera bat tamaina handiago bat erabiltzea da, eta tamaina diferentziak zirkuluaren diametroa handituko du.\nBigarren txanda amaitzea lehenaren berdina da. Behin erabaki ez duzunean beste bead bati egokitutakoan, lerroaren lehenengo ertzaren bidez zintzilikatu, zubiaren azpian eta beadaren atzeko babesarekin.\nHirugarren txanda hasiko da\nHasi errondako osagarriak modu berean - bi aleak ditu. Lisa Yang\nHirugarren txandan koskatu behar duzu, josi duzun bigarrena. Gehitu bi aleak lehenengo puntura, zubi-zubi bateko bead bat sartu behar duzu, aleak beheko punta baten aurrean jarrita eta bukaeratik punta-puntako errenkada behearen bidez.\nJump Ring bat gehitzea\nSartu saltoa ertzetik kanpo azken puntura iritsi baino lehen. Lisa Yang\nAzken txandan azken puntua gehitu aurretik, zintzilikari edo xarma zintzilikatzeko, salto egin ezazu. Beti ere errazagoa da orain gehitzea espazioen bidez gero eta hariarekiko eta hari ebakitzeko arriskua exekutatzea baino.\nAzkeneko puntua osatuz, salto-eraztuna tokian kokatuko da. Azken bi aleak inguratzen ditu, salto-eraztunaren hariak sendoak eta seguruak izanik.\nWeave in Thread Ends eta Knot-en\nSaltsa eraztunarekin egindako soinekoa, ehundura eta lotu beharreko hariak izateko prest. Lisa Yang\nHariak bukatzeko, laneko haria ehundu ohi dut buztana harira eta karratu korapilo bat lotu. Kola tanta bat gehitzen dut hariak seguru mantentzeko eta gero moztu.\nKola bat Crystal Chaton Spacer Hole estaltzeko\nLadder stitch eskumuturrekoa adreilu zirkularrarekin. Lisa Yang\nXarma itxura hobea emateko, kristalezko txata edo beirazko kristal lauak kola ditzakezu spacer bead zulotik. Miguel Asesek maiz erabiltzen dituen bitxigintza ederrez egindako teknika bat da.\nEgin Dichroic Fused Glass zintzilikarioa\nBakar San Petersburg Garland Eskumuturrekoa\nGehitu Wrap Loop eta Wire Tendrils bat Pea Pod zintzilikari\nBeaded Wrapped Horseshoe zintzilikarioa\nKate bikoitza eta Bead Tassel zintzilikaria\nZetazko hari birziklatua\nBaby Quotes Scrapbooking eta Card Making\nMiniaturas de suministros\nLoreen argazkigintza - Loreak nola landu\nSoapeko kolore naturalak\nVintage Lady Head Loreontziak\nJantzirik gabeko Dog Bone Toy josia\n9 umeentzako Pinecone Artisautza\nOinarrizkoa Tila Bead Eskumuturreko Eredua\nBi koloreko Brioche zapia


Ertzaintzak kontrol gehiago ezarriko ditu datozen egunetan errepideetan - Azkoitia - Maxixatzen.eus\nErtzaintzak kontrol gehiago ezarriko ditu datozen egunetan errepideetan\nMaxixatzen.eus 2020-03-18 09:34\nBeharrezkoak ez diren bidaiak eragotzi nahi ditu Ertzaintzak. Biharko jaiegunaren harira, bigarren etxebizitzetara joatea debekatuta dagoela gogorarazi du. Autoan banaka joatea gomendatzen dute.\nErtzaintzak jakinarazi du datozen egunetan kontrol gehiago ezarriko dituela errepideetan. Horrela, beharrezkoak ez diren bidaiak eragotzi nahi ditu. Biharko –martxoak 19– jaiegunaren harira eta egunotan jendeak zubia duela kontuan hartuta, Ertzaintzak gogorarazi du debekatuta dagoela bigarren etxebizitzetara mugitzea; ohiko etxebizitzetan egin beharko dute konfinamendua herritarrek.\nAutoa lanera joateko edo lehentasunezko beharrei aurre egiteko soilik har daiteke; ez aisialdiko ekintzak gauzatzeko. Hori horrela dela baieztatzeko, Ertzaintzak eta Udaltzaingoak kontrolak ezarriko dituzte errepideetan eta garraio kolektiboaren geltokietan.\nKoronabirusak eragindako alarma egoera dela eta, Ertzaintzak errepideak edo haien zenbait zati itxi ahal izango ditu osasun publikoa bermatzeko. Gainera, gidariei lekualdaketaren arrazoia galdetu ahal izango diete ertzainek, eta hori hala dela ziurtatu beharko du gidariak.\nAutoan pertsonak banaka ibiltzea gomendatzen du Ertzaintzak. Ibilgailuan beste pertsona bat sartzen baldin bada, pertsona horrek autoaren atzeko eta eskuineko eserlekuan joan beharko du; modu horretan, segurtasun distantzia errespetatuko da.


Irekia Eusko Jaurlaritza - Gobierno Vasco :: 2016ko Merkataritza eta Turismo Sarietako saridunak dira Mamia, Aramendia, La Moderna, Loizaga dorrea, Santa Katalina Lorategi Botanikoa, Gerardo González Baragaña eta Juan Mari del Hoyo. Horien bikaintasuna hartu da aintzat\n2016ko Merkataritza eta Turismo Sarietako…\nIñigo Urkullu lehendakariak emango ditu sari horiek datorren irailaren 21ean, Lehendakaritzan egingo den aitorpen-ekitaldi batean\nDonosti Cup-ek ere aipamen berezia izan du 25. urteurrena dela eta\n2016ko Merkataritza eta Turismo Sarietako epaimahaikideek honako proiektu hauei eman diete saria berrikuntzan, lehiakortasunean, lankidetzan eta dinamizazioan egin duten lanagatik: Gasteizko Mamia proiektuari, Gipuzkoako Aramendia pasteldegiei, Bilboko La Moderna urdaitegi alemaniarrari, Enkartazioetako Loizaga dorreari eta Iruña Okako Santa Katalina lorategi botanikoari. Era berean, BOX saltokiko Gerardo Gonzalez Baragañaren eta Viajes Azul Marino bidaia-agentziako Juan Mari del Hoyoren ibilbide profesionala saritu nahi izan dute.\nBestalde, Turismoko epaimahaiak aipamen berezia eman dio Donosti Cup-ari, 25. urteurrena dela eta.\nIñigo Urkullu lehendakariak, irailaren 21ean banatuko ditu sari horiek Lehendakaritzan egingo den ekitaldi batean, saridun horien lana aitortuz.\n2016ko MERKATARITZA SARIAK\nMamia, Enpresa Lankidetzaren Merkataritza Saria\nMamia da ibilbide oparoko bi enpresen arteko elkarlanetik Gasteizen sortu den proiektuaren izena. Artepan eta 220° Espacio de cocina dira bi enpresa horiek, eta bat egin dute hirugarren enpresa bat sortzeko. Hirugarren enpresa horren bidez, lanbidearen ikuspegi integrala eskaini nahi dute eta ogiaren kultura sortu nahi dute.\nArtepan kateak lau saltoki ditu Gasteizen eta 45 langileko lantaldea, eta 220º Espacio de Cocina enpresak esperientzia handia du sukaldaritza-didaktikan. Bi enpresa horiek beren indarrak batu dituzte zabaldu duten lokalean, Díaz de Olano margolaria kalean, 11. Lokal horretan daude okindegia, bezeroen bistara dagoen lantegia –eta fatxada kristaldunari esker jende guztiaren bistara ere badagoena– eta sukaldaritza-prestakuntzarako ikasgela. Bertan, okintzak, gozogintzak edo pizzeriak protagonismo nagusia duten arren, katek eta sukaldaritzak, oro har, badute lekua.\nSustatzaileek jakin izan dute uztartzen okintzako eta opilgintzako produkzioaren eta salmentaren jarduna eta okintza, opilgintza eta sukaldaritzaren arloko helduen eta haurren prestakuntza. Mamia proiektu autonomo gisa planteatu da, produkzioan bere burua hornituko duena eta jarduera hori prestakuntzarekin osatuko duena, lanbidearen ikuspegi integrala eskaintzeko eta ogiaren kultura sortzeko.\nAramendia pasteldegiak, Merkataritza Berrikuntzaren Merkataritza Saria\nGipuzkoako Aramendia pasteldegiek negoziaren arlo guztietan (kudeaketan, langileen gestioan, produktuan, bezeroak erakartzeko estrategietan eta kalitatean) egindako berrikuntza saritu du epaimahaiak, eta sari hori 2015ean lortutako Gipuzkoako Merkataritza Enpresarik onenaren sariari batzen zaio.\nNegozioaren ardatz nagusia dira kudeaketa-eredua, ingurunearekiko konpromisoa, teknologien ezarpena eta establezimenduen irudia, eta esparru guztietan aplikatzen ditu ardatz horiek.\nJavi Aramendiak esperientzia eta ekintzailetza-zeregina uztartuta gidatzen du artisau-pastelgintzako lan hori. Gainera, hainbat erakundek adibide gisa jartzen duten jardun hori jende guztiarekin partekatzen du, eta eskolak ematen dizkie etorkizuneko ekintzaileei eta profesionalei. Epaimahaiak hori guztia hartu du aintzat.\nAzken urte hauetan negozioan egin duen eredu-aldaketa dela-eta, bere eskoletan bere esperientzia azaltzen duenean, nabarmentzen du garrantzi handikoa dela negozioen alderdi positiboak eta negatiboak ezagutzea zer negozio-eredu izan nahi den definitzeko garaian.\nGerardo González, BOX saltokikoa, Ibilbide Profesionalaren Merkataritza Saria\nDonostiako bere saltoki txikiarekin nazioartean izan duen proiekzio apartagatik irabazi du sari hau Gerardo González Baragaña Donostiako Box saltokiko buruak. 16 urte zituenetik lan egiten du poltsak egiten. 25 urte zituenetik diseinatzailea eta sormen-zuzendaria da, eta bere ibilbide profesionalean garrantzi handiko lorpenak erdietsi ditu: New Yorkeko modaren astean hartu zuen parte edo Japonian frankizia bat zabaldu du.\nSaltokia duela 68 urtetatik gobernatzen duen familiaren bigarren belaunaldiko kidea da diseinatzaile hau. Bere enpresa-ikuspegia da beraiek egiten duten kalitate handiko produktuaren aldeko konpromisoa bermatzea eta mantentzea, eta bizitza osorako salmenta osteko zerbitzua eskaintzea. Horrek balio erantsia emango dio markari eta bezeroen konfiantza bermatuko du.\nLa Moderna urdaitegia, Hiri Inguruneetako Dinamizazioaren Saria\nEpaimahaiak erabaki du Hiri Inguruneetako Dinamizazioaren sarirako hautagairik onena Bilboko La Moderna urdaitegi alemaniarra dela. Etengabe antolatzen dituen orotariko jarduerek (kirol-jarduerek, festa girokoek, elkartasun-jarduerek eta kulturalek) harrera izugarria dute bilbotarren artean.\nLa Modernak beti izan du argi hurbileko ingurunearen dinamizazioa funtsezko aktiboa dela bere negozioan, eta, hartara, kirolarekin lotzen diren askotariko ekitaldiak antolatzen ditu (Mullerdani futbol-peñaren egoitza, partiden emanaldiak, eta abar).\nUrdaitegiak jakin izan du bere espezialitateak –batez ere alemaniarrak– hainbat jaiekin lotzen, hala nola Oktoberfest-ekin, baita produktuen aurkezpenekin edo hainbat ekitaldi sozialekin eta benefikorekin ere (Festa Zuria, Saltxi Eguna edo UNICEFen aldeko egintzak, adibidez).\nLa Moderna urdaitegia ohiko laguntzailea da San Filipo sindromearen ikerketarako estropatada solidarioan edo Barakaldoko Parkinsonaren ikerketaren aldeko ekitaldietan; era berean, sari hau merezi izan duen dinamizazio-zeregin garrantzitsu horrek egin du ezagun, eta jardun hori aitortzen zaio orain.\nTURISMO SARIAK 2016\nTorre Loizaga, Berrikuntza Bultzatzeari Turismo Saria\nGaldames herrian dago Torre Loizaga dorretxea, Miguel de la Vía enpresaburu enkarterriarrari esker museo bihurtu zena. 90eko hamarkadan zabaldu zituen ateak jendearentzat eta antzinako ibilgailu klasikoen munduko bilduma pribaturik onenetako bat dago bertan.\nZabaldu zenetik, Torre Loizaga Enkarterriko eskualdeko erakargarri turistiko kuttuna da eta, gainera, garrantzi bereziko baliabidea izatera iritsi da Bizkaiko eta Euskadiko turismo-eskaintzan.\nToki hori bere esklusibotasun aitortuak ematen dio: munduko beste toki bakar batean ere ezin da ikusi Rolls-Roycen bilduma osoagorik.\nPunta-puntako nazioarteko proiekzioa du eta horri esker berrikuntza bultzatzeko agertokia ez ezik aurrendaria ere bada. 2010ean bide berri bati ekin zion bere eskaintza dibertsifikatzeko, eta ordutik era guztietako biltzarrak eta ekitaldiak antolatzen dira bertan.\nOrain dela ez hainbeste denbora, grabazio eta filmazioetarako eskaintzan sartu da gotorlekua, eta harrera aparta izan du ikus-entzunezko industriaren aldetik.\nHorri guztiari esker lortu du ondo merezitako saria.\nSanta Katalina Lorategi Botanikoa, Lehiakortasunari Turismo Saria\nArabako Iruña Okako familia ahaltsueneko ondorengoek eraiki zuten XIII. mendean leku xarmangarri honek bere baitan hartzen duen dorretxea. Orain dela hamarkada bat goitik behera zaharberritu zen eta horrekin bertako historia berreskuratu ahal izan zen.\nSaria eman zaio, berez, Santa Katalina Lorategi Botanikoaren ibilbide luzeari. 1999an proiektu bat baino ez zen, 2012an Gidaplana egin zen eta une hauetan lehenengo mailako baliabide turistikoa bihurtu da udalerrirako eta probintziarako ez ezik Autonomia Erkidego osorako ere.\nBere ezaugarri berezien artean nabarmendu behar dira dinamismoa eta gizartea erakartzeko gaitasuna. Urte askoan bertan sustatutako jarduera ugariek turismo-sektorea urte-sasoiari lotuta ez egotea ahalbidetu dute, inguruko eskaintza ludikoa antolatzeko funtsezko elementua bihurtu den aldetik.\nOndare naturala eta kulturala saltzen duen produktua dugu, eta, gainera, Iruña Okako Udala osatzen duten bost administrazio-batzarren ahaleginak bateratzen ditu beste sektore batzuekin hazkunde kualitatiboa eta zeharretarakoa bideratzeko.\nKanarietako Astrofisika Institutuak sortutako Starlight Fundazioak munduko lehenengo “izarren parkea” izendatu du, eta nabarmendu behar dira familia-turismoaren alde egin duen apustua eta, beraz, Familia Ugarien Espainiako Federazioaren (FEFN) Familia Turismoaren Zigilua lortzeko egin duen lana.\nAzpimarratzekoak dira, bestalde, ondare historikoa birgaitzeko eta landare-espezieak berreskuratzeko egindako jarduerak turismoa sustatzeko proiektu baten zerbitzura. Bilakaera itzela denbora gutxian.\nJuan Mari del Hoyo, Laneko Ibilbideari Turismo Saria\nViajes Azul Marino agentziako langileek Juan Mari del Hoyo proposatu zuten sarirako, urte-hasieran ofizialki erretiroa hartu zuena bizitza osoa turismoari eta bidaiei eskaini ondoren. Epaimahaiak aho batez saritu du hautagaia.\nJuan Mari del Hoyok 1982an ekin zion bere enpresa-bidaiari hiru langileren laguntzaz, eta 2016an Euskadiko Turismo Talderik handiena izatera iritsi da, 95 lanpostu zuzenekin eta zeharkako beste 40ren bat lanposturekin. Espainiako Estatu osoan barrena 20 bulego ditu eta irmo errotutako enpresa dela esan daiteke, beraz.\nFamilia-egitura batetik abiatuta merkataritza-marka bat baino gehiago dituen enpresa-talde bat eratzea lortu zuen Juan Mari del Hoyok: Grupo Azul Marino, eta Bilbon, Madrilen, Bartzelonan, Valentzian, Santanderren, Sevillan, Valladoliden, Kordoban, Donostian eta Gasteizen dago kokatuta.\nJuan Mari del Hoyok gidatu du enpresa harik eta aurten semeei utzi dien arte, eta orain lan hori aitortu nahi izan da.\nDonosti Cup-25 urte, Epaimahaiaren Aipamen Berezia\nAzkenik, 2016ko Turismo Sarien Kalifikazio Epaimahaiak, salbuespen moduan, erabaki du aipamen berezia ematea Donosti-Cup-i bere 25. urteurrena dela eta.\nEra horretara, saritu nahi izan da Donosti Cup-ek eta bere zuzendari Iñigo Olaizolak egindako lana. 1992ko abuztuan kirol-topaketa gisa hasi zen eta gaur egun hirian eta lurralde osoan turismoa dinamizatzeko elementu eztabaidaezina da, bai eta Euskadi kalitatezko helmuga, era askotako aukerak eskaintzen dituena, izaten laguntzen duen ekitaldi garrantzitsuenetako bat ere.\n2016.eko uztailak 25


Gardentasuna: zer da eta zertara behartzen gaitu Galdakao Zabaltzen\nGardentasun politikoaren definizioa honako hau izan daiteke: «Gobernuek herritarrei beren ekintza guztiak –bereziki, diru publikoaren erabileraren ingurukoak– jakinarazteko, eta hala, ustelkeria kasuak saihesteko duten betebeharra».\nOinarrizko araudi aplikagarria gardentasunari, informazio publikoa eskuratzeko bideari eta gobernu onari buruzko 19/2013 Legetik eratorritakoa da –Estatuko legedia, 2013ko abenduaren 10eko BOEan argitaratua. Gardentasun arloko aplikazioaren ondorioz, toki-erakundeak 2015eko abendutik aurrera gardentasun aktiboko edukiak argitaratzera behartuta daude.\nHorrez gain, Euskadiko araudia egiten ari dira, eta aurreikus daitekeenez, euskal udalen gardentasun-betebeharrak zehaztu eta zabaldu egingo ditu. Zehazki, etorkizuneko Euskal Autonomia Erkidegoko gardentasunari, informazio publikoa eskuratzeko bideari eta gobernu onari buruzko legeaz eta Udalen Legeaz ari gara.\n19 2013 Legea, Gardentasunari, informazio publikoa eskuratzeko bideari buruzkoa (469 kb.)


38 milio euro gehiago behar dira Nafarroako Hezkuntza Ituna betetzeko - Steilas\n38 milio euro gehiago behar dira Nafarroako Hezkuntza Ituna betetzeko\n2020ko aurrekontuak onartzen badira, 757 milioi euro zuzenduko dira Hezkuntzara, Hezkuntza Departamentuko partidari Unibertsitatekoa gehituz. Osotara iaz baino 77 miloi gehiago inbertituko dira Hezkuntza alorrean, 2019an baino %12 gehiago, alegia. Igoera hau txalotzekoa dirudien arren, penagarria da irakurketa sakonagoak agerian uzten duen bezala.\nLehenik eta behin, esan behar da Hezkuntzak duen pisua aurrekontu hauetan jaitsiko dela 2019ko %17tik aurrekontu hauetako %16ra.\nBeste aldetik, Nafarroako Barne Produktu Gordinaren (BPG) % 3,6 baino ez da izango Hezkuntzarako partida, UNESCOK aholkatzen duen % 6tik oso urrun oraindik ere; baita Gobernu honen akordio programatikoan aipatzen den % 5etik ere. Bakarrik % 5era iristeko 2023an, urtero % 0,4 bat igotzea beharrezkoa da, eta % 0,27ko igoera baino ez da aurrekontu hauetakoa. Zehazki, 38 milio euro gehiago behar dira konpromezu hau betetzeko.\nGainera, gustatu izango litzaiguke Nafarroako Irakaskuntza Publikoaren Kalitatea Hobetzeko Itunak biltzen dituen akordioak aurrera eramateko dirua nahikorik ikustea, baina urtarrilaren 15ean izandako azken Ituneko Jarraipen Batzordean, argi gelditu zen dagoen diru kopuruak soilik 2019an zehar negoziazio luze eta mobilizazio sindikalari esker lortutakoa ordaintzeko ematen duela: irakasleen eskola-ordutegia murrizteko eta antzinatasun-gradua eta uda ordaintzeko. Hala ere, adinagatik adostutako jardunaldi murrizketetarako, euskararen hedapenerako hainbat ikasketetan (Lanbide Heziketa, Arte Irakaskuntza, Helduen Irakaskuntza, besteak beste), emergentzia klimatikoa dela eta ikastetxeen egokitzapenetarako besteak beste, ez da sosik aurreikusten.\nBukatzeko, Haur Hezkuntzako lehenengo zikloan, 0-3koa, alegia, ematen den igoerak\nhau erakusten digu: Haur Eskola publikoetarako miloi batekoa da gutxi gora-behera; aldiz, itundutako ikastetxeetara 2019an baino bost miloi gehiago. Gobernuak lehenik zerbitzu publikoak finantzatzeko erabili beharko luke diru publikoa, pertsonen heziketan garrantzitsuena den aldiari ezinbestekoa den unibertsaltasuna eta doakotasuna bermatzeko. Horren ordez aurten ere, sare pribatuaren pribilegioak handitzen direla ikusten dugu. Hauek ez dira aurrekontu sozialak, inondik inora. Aurrekontu hauek benetako izaera soziala izateko, Gobernuak aldarrikatzen duen bezala, beharrezkoa da Hezkuntzan inbertsio handiagoa egitea. Orain da momentua, Hezkuntza Departamentuak Irakaskuntza Publikoarekiko hitzez aipatzen duen ardura erakusteko, Itunean sinatutako neurri guztiak betetzeko behar den diru kopurua eskatuz. Aurtengo igoera ez delako nahikoa jadanik indarrean egon behar ziren akordioak betetzeko, are gutxiago datorren ikasturterako abian jarri behar direnetarako.\nAzkenik, STEILASek premiazko neurria exijitzen du, berriz ere: Hezkuntza Publikoaren Finantziazio Legea, Nafarroako BPGaren %6a Hezkuntza Publikora bideratuko duena; honekin soilik lortuko baitugu gorabehera politiko zein ekonomikoen menpe ez egotea eta behar diren baliabideak modu iraunkorrean lortzea.\nIritzi artikulua aurrekontuak 2020.01.21 PDFan\naitor2022-02-17T13:33:47+01:002020 21 urtarrila |Albisteak, Iritzi Artikuluak, Nafarroa|


zabalik da Tokikom Sarietan parte hartzeko deialdia – KULTUR SHAREA\nLanak aurkezteko epea irailaren 10era arte egongo da zabalik. Euskarazko toki komunikabideen lana aldarrikatu eta gizarteratzeko xedea du egitasmoak.\nToki Komunikabideen Bateraguneak, Tokikom Sariak antolatu ditu seigarren aldiz, euskarazko toki komunikabideen lana aldarrikatu eta gizarteratzeko asmoz.\nTokikomeko kideen arabera, “toki komunikabideek ekarpen handia egiten diote gizarteari, ikuspuntu informatibotik zein komunitatearen dinamizazioaren ikuspegitik. Hala ere, bigarren mailakotzat jotzen dira sarritan, eta ekoizten duten edukia ez da oso ezaguna beraien eragin esparrutik kanpo”.\nDinamika hori aldatu eta komunikabide txikien ekarpena azpimarratu eta gizarteratzeko, Tokikomek Tokikom Sariak sortu zituen 2016an. Ordutik hona, urterik urte, “sariok argi utzi dute toki komunikabideetan ere punta-puntako kazetaritza egiten dela, hala paperean nola sarean zein ikus-entzunezkoetan”, nabarmendu dute.\nIaz egin zuten bezala, 2021ean ere, lau sari banatuko ditu Tokiko Komunikabideen Bateraguneak, azken urtean euskarazko tokiko edozein komunikabidetan argitaratutako lanentzat: Azalik onena; Edukirik onena; Ikus-entzunezkorik onena; Komunitatearen Saria. Aurreko kategorietako finalisten artean, publikoaren aldetik bozka gehien jasotzen duen lanarentzat.\nLanak aurkezteko epea irailaren 10era arte egongo da zabalik. Proposamenak edonork egin ditzake, aurkeztutako lanen egilea izan zein ez.\nSariketaren oinarriak, hemen.\nAntolakuntzak azpimarratu duenez, “aurkezpena bera ere webgunetik bertatik ere egin beharko da.\nSariak azaroan banatuko dira, komunikazio taldea propio prestatzen ari den ekitaldian.\nTags: Tokikom Sariak\nAbian da Juana Bizkarra Arte eszenikoen sormena bultzatzeko I. egonaldirako deialdia, Getxon\nLierni Azkargorta izan da Iruña Hiria Poesia Lehiaketaren irabazlea, euskarazko modalitatean


AZTI | Bostnan\nHome / Proiektuak / AZTI\nAzti, itsas eta elikadura ikerketan adituak eta nazio mailan erreferentzia denak, erakundea guztiz birkokatzea bilatzen zuen. Espezialitate handia eskatzen duen sektore batean egonda, hierarkiak eta euren komunikaziorako arkitektura ezarri behar zituzten, horrela, birkokapen hori lortzeko, Tecnalia Aliantzaren barruan ahidendua egotearen zailtasun erantsiarekin. Audientziaren ikerketaren eta benchmarking lehiakorraren bidez, birkokapena eta komunikaziorako arkitektura barneratzen zuen estrategia integratzaile bat diseinatu genuen non zama emozionala igortzea zen helburu, baina ez pertsonalistegia; anbiguoagoak ziren irudietan oinarritua egon arren, balio gehigarria eragiteko indar nahikoa zuena. Horrez gain, ardatz eta hierarkia ezberdinetan antolatutako balore zentralen esentzia diseinatu genuen. Guzti hau, bere osotasunean, irudi tekniko eta kalitatezkoan itzuli zen Aztirentzat.\nLanaren zati garrantzitsu bat arkitekturak eta birkokapen digitalak osatu dute, bai euskarri ezberdinak eta markaren nagusitasunak, zein SEO estrategiak eta sare sozialak. Kausetako bat ikertzaile gastronomikoei bideratua dago, alaitasun toke batekin: #AztiFoodHunters. Landing-aren eta sare sozialen bitartez, gastronomiaren berrikuntzaren gaian murgilduta dauden mundu osoko pertsonak elkarrekin lotzen dira, Aztiren ardatz nagusien jakintza-sare eta komunitate bat sortuz.\nPuedes seguirnos en Facebook, Twitter e Instagram, como aperitivo esto es lo que se comenta sobre nosotros.\nAzkenik eta kokatzea benetan esanguratsua izan zedin, sektoreko nortasun diferentzialak sortu genituen. Alde batetik, mezu eta balore nagusiak landu ziren, irudi indartsu eta ezagunetan oinarriturik. Beste alde batetik, mezu latenteak, zama emozionala baina ez pertsonalistegia igortzeko, komunikazio hasieratik proposatu zen bezala.\nAzti gero eta garrantzitsuagoa izaten jarraitzen du gaur egun, negozio iniziatiba iraunkorrek eta industria-sarea hobetzeko eta baliabide naturalak babesteko eta berreskuratzeko proiektu berriek bultzatuta.


Eibarko langabetuak kontratatzeko diru-laguntzak emango dizkie Udalak herriko enpresei — Eibarko Udala\nUrtero legez, Eibarko Udalak diru-laguntzak emateko deialdia egin du, herriko enpresei diru-laguntzak emanda enpresok edo tailerrok ohiko lan-merkatuan enplegurik ez duten Eibarko pertsonak kontrata ditzaten. Diru-laguntza horiek Lanbide-Euskal Enplegu Zerbitzuak, enplegua sustatzeko toki ekintzetarako emandako laguntzen esparru barrukoak dira. Diru-laguntzak eskuratzeko eskaerak egiteko epea 2015eko urriaren 30ean amaituko da. Eskaerak PEGORAn entregatuko dira (Herritarren Zerbitzurako bulegoa).\nDiruz lagunduko diren kontratuak\nKontratu hauek dira diruz lagunduko direnak: 6 hileko 12 kontratu, lanaldi edo egun osokoak; 6 hileko 3 kontratu, lanaldi edo egun erdikoak; 6 hileko lanaldi edo egun osoko kontratu 1, kolektibo hauetako batean dagoen pertsona bati egindakoa: DSBE (diru-sarrerak bermatzeko errenta) jasotzen duten titularrak, 35 urtetik beherako pertsonak, lanik sekula izan ez dutenak, Lanbide-Euskal Enplegu Zerbitzuan lan-eskatzaile gisa agertu eta kontratatu aurreko 18 hilabeteetan 12 hilabetezizena emandakoak. Kontratatuko pertsona horiek Lanbide-n izena emandakoak behar dute izan. Diruz lagunduko diren kontratuak 2015eko maiatzaren 26tik abenduaren 1era bitartean egindakoak izango dira.\nGainera, egingo diren kontratuek ondoko ezaugarri hauek eduki behar dituzte: kontratuen gutxieneko iraupena 6 hilekoa izango da. Kontratazioa edozein kontratu-modalitatetan egin daiteke, trebakuntza- eta ikaskuntza-kontratu gisa izan ezik; kontratuak egun edo lanaldi osoz edo lanaldi partzialez egin ahal izango dira; azken horiek lanaldiaren %50 izan beharko dute gutxienez; eskaerak aurkezteko epea hasten den egunerako gutxienez urte 1 eraman behar dute Eibarren erroldatuta.\nDiruz laguntzeko modukoak direla irizteko, kontratu horiek enplegu-sorrera garbia ekarri behar dute diruz lagunduko diren kontratuak egin zaizkien pertsona horiek lanean hasi aurreko 3 hilabeteotan enpresak zuen bataz besteko plantillan.\nDiru-laguntzen zenbatekoa honako hau izango da: 3.000 euro kontratu bakoitzeko sei hilabeteko edo iraupen handiagoko lanaldi erdiko 3 kontratuen kasuan; 6.000 euro kontratu bakoitzeko sei hilabeteko edo iraupen handiagoko lanaldi osoko 12 kontratuen kasuan; kontratatzen direnak diru-sarrerak bermatzeko errenta jasotzen duten pertso nak, lehenengo lana eskuratzen duten 35 urtetik beherako pertsonak eta Lanbiden lan-eskatzaile gisa kontratatu aurreko 18 hilabeteetan 12 hilabetez izena emanda egon diren pertsonak badira, diru-laguntza gehienez ere 9.000 eurokoa izango da.\nEskaera orria, aurkeztu beharreko dokumentazioa, etbar. kontsultatzeko, SAKATU HEMEN.\netiketak: Langabetuak, Eibar, Diru-laguntzak, Lanbide, PEGORA, Enpresak, Eibarko Udala


Desazkundea, jasangarritasunerazko bidea.\nDesazkundea, jasangarritasuneranzko bidea –\nGaur egun, badirudi gizartearen egoera “behar bezalakoa” izateko, hazkundea egon behar dela. Zehatz-mehatz hazkunde ekonomikoa. Hazkunde hori BPG (Barne Produktu Gordina) tasaren igoerarekin neurtzen da batik bat. Hazkunde ekonomiko hori suertatzen ez bada, krisia omen dugu eta egonezina gizartean.\nGure sistema kapitalista eta kontsumistan, ohituta gaude gehiago izatera. Soldata handiagoa, enpresen irabazi handiagoak, auto hobea, bidaia luzeagoak, etxebizitza handiagoa, altzari garestiagoak… Beti gehiago, urtez-urte gehiago. Gainera, behin mailegu bat eskuratuta, irabaziak beharrezkoak dira, bestela porrot ekonomikoa datorkigu.\nBaina, hazkunde jarraitua ez da egingarria gure planetan, baliabide mugatuak baititu; gero eta argiago ikusten da ingurune-muga gainditzen gaudela. Horren ondorioz, desazkundea da, epe ertain eta luzera, bideragarria dirudien estrategia bakarra.\nBaina kontzeptu hau ez dugu negatibotzat zertan hartu. Are gehiago, ikuspegi baikorretik heldu behar dugu. Adibidez, Bilboko itsasadarrak gainezka egin zuenean (uholdeetaz ari naiz), urak bere bidera itzul zitezela, hau da, “gutxitzea” desiratzen zuten biztanleek.\nBizimodu bideraezinetik askatzeko lehenbailehen kontzienteak izatearen beharraz jabetzen garenean, guztiontzat eta Lur planetarentzat hobeto. Gutxitzea edo murriztea ez da, argi dagoenez, beti negatibotzat hartu behar.\nEragiten dugun ingurune-krisi larria sozialki onartuta zegoenean, bat-batean garapen jasangarria errezeta magikotzat hartu zen, geure planetari kalte egin gabe bizi izaten jarraitzea baimenduko zigulakoan. Baina, egia esan, hau posible al da?\n1992an asmatu zen “garapen jasangarri” terminoa. Alde batetik, garapenarekin jarraitzeko eta, bestetik, ingurumen-mugak errespetatzeko. Egile batzuek garapen jasangarria ezinezkoa dela igarri dute baina, berez, garapena ezin izango da iraunkorra eta.\n“Garapena etekin gehiago ematen ez dituen eta kaltegarri bilakatzen den puntu batera heltzen ari da”, adierazi zuen Ernest Garcia ingurugiroan adituak. Gaur egun, iraunkorraren erabilera orokortu egin da edozein proiektutan aplikatuz. Bere esanahia “biluzik” eta “eskas” geratu da erronkari erantzuteko.\nHau guztia gertatzen den bitartean, datu kezkagarriak jasotzen ditugu oinatz ekologikoaren bilakaeraren gainean; hots, 40 urtetarako ikatza eta 70 urtetarako uranioa geratzen da, ozono geruza murrizten doa, ekonomia hazkundearen ondorioz planetaren birsorkuntza ahalmena %25ean jaitsi da eta abarrekoak.\nEtorkizuna ez dago hazkundean\nHazkundean etorkizunik ez egon arren, gizarteak iragazgaitz dirau errealitate nabarira. Orain desazkundeaz hitz egiteak zentzua dauka, eta mugimendu ekologistaren paradigma bezala planteatu behar da. Desazkunde hitzak argi zehazten du garapen jasangarriaren helburua: “gutxiagorekin hobeto bizi izatea”.\nLehen esandakoa ahalbidetzeko, oinarri hauek sustatu beharko lirateke: eskala txikia, eraginkortasuna, lankidetza eta iraunkortasuna, jaitsiera ongizate maila egokiarekin bateragarria izan dadin.\nKrisi ekonomikoek gatazka mingarriak sortzen dituztela frogatzen digu historiak, demokraziak arriskuan jarriz. Horregatik, desazkundearen proposamena demokratikoki onartua izan behar da, eta lehenbailehen, gerta litekeelako egoera aprobetxatuz totalitarismoak agertzea.\nDesazkundearen ideiaren jatorria\nHazkundearen ideia ekonomia konbentzionalaren planteamenduetan oinarrituta dago, eta parametro ekonomikoei buruz soilik aritzen da: ekonomia osasuntsuek bere BPGa handitu behar dute gutxienez urteroko % 3; beharrezkoa dute ongizatea, enplegua eta abarrekoak mantentzeko.\n%5aren gutxitze iraunkorrak, ongizatea eta pertsonen bizi-kalitatea zaintzen dituena, planeta iraunkor batean kokatuko gintuzke. Oraingo hazkundearen prezioa, etorkizunean bizitza gutxiago egotea izango da.\nGeorgescu Roegen-ek, desazkundearen aitzindariak, zero hazkundeari buruz bere zalantzak erakutsi zituen. Haren ustez, hazkundea, kapitalisten eta marxisten ekonomisten obsesioa da, eta horrekin amaitu beharra dago. Gainera, 70 hamarkadan Georgescuk proposamen batzuk egin zituen; hala nola, armak fabrikatzeari uztea, munduaren biztanleria nekazaritza ekologikoaren ekoizpenari doitzea…\nDesazkundea ulertzeko zailtasunak\nEraginkortasun ekonomikoak ingurune-arazoak ebazteko balio ez izatea gero eta azaleratuago dago. Gainera, errebote efektua kontuan hartu behar dugu: nahiz eta baliabide kontsumoan produktu-batasunagatik inpaktua gutxitu, kontsumo honek areagotzen jarraitzen du. Esate baterako: kontsumo baxuko etxetresna elektrikoak egiten dira, baina gastuak eta etxetresna elektrikoen kopurua handitzen da familia bakoitzeko.\nHorrez gain, desazkunde hitza ez da erraz onartzen. Entzun orduko, kritikak agertzen dira bere konnotazio negatiboari dagokionez. Alde batetik, txarto ulertzeak sortzen ditu, uste delako oinarrizko eskubideak ere ez dituzten herrialdeei “gutxitze” hori aplikatu behar zaiela. Bestetik, langabezia eta beste arazo sozial batzuk ekarriko lekizkigukeela esan ohi dute. Baina oker dabiltza.\nDesazkundearen proposamena, Hegoko herriek bere bideari jarrai diezaiotela da, eta gure garapen-eredua imita ez dezatela. Horrela ulertuta, desazkundea beharrezko ekintza da.\nHazkundearen eta garapenaren arteko desberdintasuna gogoratu beharra dago. Garapena ez da soilik ongizate materialaren handiagotze bat; osasuna, kultura eta zoriontasuna ere hartzen ditu kontutan. Horrela, BPGaren desazkundea, eskarmentuzko eta elkarbizitzazko hazkundea izan daiteke.\nBadira beste neurtzeko indize batzuk, Nazio Batuen Gizartearen Garapen Indizea kasu. Indize horietan, bestelako datuak hartzen dira kontutan; bizitza-itxaropena, alfabetatze indizea, aisialdi orduak, eta abar. Horiek ere kontuan hartu behar dira.\nPentsa, hasiera batean, jatekorik ez dugula. Aberastean, elikagai kopurua handituko dugu. Horrek asetu eta alaituko gaitu. Baina helduko da momentu bat, non diru gehiago izateagatik ez dugun janari “gehiago” nahi izango. Agian, jakien kalitatea baloratuko dugu, edo janaria dastatzeko denbora. Aitzitik, diru gehiago izatean, ikasi beharko dugu janari kilo gehiago eskuratzearekin ez dugula zoriontasuna erdietsiko. Are gehiago, munduari kalte egingo diogu; kutsadura sortuko dugu, animaliak alferrik sakrifikatu beharko ditugu…\nDesazkundeak “balioa eta zoriona ekoizten ikastea nahi du, baina materia- eta energia-erabilera murriztuz”. Menpeko egiten gaituen modelo ekonomikotik irtetea da helburua, ondasunaren ideia berriztuz, asetze moral, intelektual, estetiko bai aisiaren erabilera sortzaile bezala ulertuz. Hortik Parisen 2002an egindako kongresuaren leloa: “Garapena desegin, mundua berregin”.\nHona hemen desazkundearen bideo txiki bat.\ndesazkundea, etorkizuna, jasangarritasuna\n2017ko hogeita bederatzigarren astea (Txiorik Onenak)


PSE-EE: “Alkatetzara heltzean onartuta egon eta Bilduren utzikeriagatik egin ez diren proiektuak garatuko ditugu” - Zumaia - Baleike.eus\nBaleike 2015-05-16 12:58\nTorreberri aterpean eman zuen atzo PSE-EEko alkategai Arritxu Marañonek maiatzaren 24ko udal hauteskundeetarako prestatu duten berri. Gardentasuna behar-beharrezkoa dela adierazi zuen eta behin alkatetzara heltzen direnean dagoeneko martxan dauden proiektuak abiaraziko dituztela.\n“Zumaia gardentasun eta garbitasun guztiarekin kudeatzea behar-beharrezkoa da. Hori da alderdi sozialistaren ideia eta horrekin obsesionatuta gaude. Gaur egungo alkateak azken aurrekontuak udal kontu-hartzalearen aurkako txostenarekin onartu dizuen. Hori Alderdi sozialistak eta hemen gauden hautagaitzako ordezkariek ez dugu onartuko”, azaldu zuen.\nLanpostuak sortzea eta etxebizitzen gaiak dituzte programako ardatzak. “Esan daiteke udalerri hau beste batzuekin alderatuta ez dagoela hain gaizki, baina beste leku askotan bezala gazteak ari dira kanpora joaten etorkizuna oso garbi ikusten ez dutelako. Gure programan puntu desberdinak jasotzen ditugu. Hasteko, Alderdi Sozialistak lurrak aurkitutzen saiatuko da gaur egungo industrigunea handitzeko, txikia geratu da eta. Industria berriekin bakarrik lortuko da enpleguak sortzea gazteentzat eta ez hain gazteentzat”. Enplegu plan bat sortzea planteatzen dute hauteskundeetarako programan, “enplegu mundurako sarrera errazagoa bihurtzeko, bai gazteentzat, baina baita ahaztuta ditugun helduentzako ere. 45 edo 50 urtetik gorako pertsona hauek krisiarengandik bide ertzean geratu dira. Hor egingo dugu lan”.\nEkonomia hizpide, turismorako ere planak dituztela adierazi zuen Marañonek. “Zumaia ez dago dagokion lekuan. Turismoaren aldetik, leku garrantzitsuago batean egon beharko luke. Getaria eta Zarautz ditugu aldamenean, baina Zumaiak potentzial handia du. Turismoa bultzatzeak enpleguak eta Zumaiarentzako etorkizuna sortzea dakar.\nEtxebizitzen gaia ere plazaratu zuen alkategaiak. “Alderdi Sozialistarekin, Patxi Lopez Eusko Jaurlaritzan zegoenean, sei lursail erosi ziren udalaren erdibana garapen urbanistikorako. Sei lursail horiek garatu nahi ditugu gazteek bere herrian etxebizitza duinak izateko lasaitasuna izan dezaten. Ikusiko dugu zer nolako modeloak ezartzen ditugun: tasatutakoak, alokairukoak… Aztertuko dugu, hor badago eta sozialistek hasi zuten etorkizunerako bidea.\nLopezen gobernua goraipatu zuen berriko hezkuntza gaiaz hitz egitean. “Oikian eskola berriak egiteko operazioa jarri zuen martxan Jaurlaritzako Hezkuntza sailak. Zumaiako Udaleko Gobernura heltzen bagara, eta helduko gara, hortan egingo dugu lan eskola horiek errealitatea bihurtu daitezen.\nAparkaleku faltaren arazoa larria del uste du Arritxu Marañonek. “Begira egon gara eta ikusi dugu azalean egitea oso zaila dela. Horregatik, Zumaiako Gobernuan sartu eta berehala ikerketa bat egingo dugu erabakitzeko herriko zer tokitan kokatu daitekeen lurrazpiko parking bat. Turismoa aintzat hartzen badugu, behar-beharrezkoa dela uste dugu eta egingo dugu”.\nTorreberriren aterpean bilduta, eraikinari begira jarri zen PSE-EEko alkategaia. “Udalak egin ez dituen lanak burutuko ditugu eta saiatuko gara obra honen behin betiko harrera lortzen. Eraikina zabalik dago baina harrera hori egin gabe, zerbait gertatzen bada horrek suposatzen duen guztiarekin. Horrez gain, gure asmoa da hasiera batean pentsatuta zeuden jardueretara bideratzea etxea. Horretarako egin zen konponketa eta espazioaren erreforma”.\nKomenturako parte-hartze prozesu ireki bat planteatzen dute erabakitzeko ze erabilpen emango zaio. “Ez du balio petatxatzearekin, obrak sakontasunean egin behar dira”.\nSan Jose kaleko irisgarritasun arazoak izan zituen jarraian hizpide. “Urte dezente dira kalearen garapena eta ostopo arkitektonikoak kentzea onartuta eta esleituta zituela. Bada ordua konprometituta dagoena behingoz bukatzeko, baina alkatearen eta bere Gobernuaren utzikeria eta nagikeriarengatik egin gabe dago. Eta berdin gertatzen da Artadiko saneamenduarekin. Lanak utzita daude egungo Bilduko Gobernuaren nagikeriagatik.\nAmaitzeko, hondakinen gaia jarri zuen mahai gainean. “Hemen alderdi guztien arteko akordio bat sinatu zen, plataformak ere sinatu zuena. Gaur egun akordioa garatu gabe dago, ez da ezer egin. Hori ez da posible. PSE-EEren beste konpromiso bat da, sinatu genuelako. Zentzu horretan, alkatetza dugunean, onartuta egon eta Bilduren utzikeriagatik eta abandonoagatik egin ez diren proiektuak garatzea lehenetsiko dugu".


Deborah Ellis - Wikipedia, entziklopedia askea.\nCochrane (en) , 1960ko abuztuaren 7a (60 urte)\nidazlea, haur literatura idazlea eta bakearen aldeko aktibista\nPeter Pan prize (2003)\nDeborah Ellis (Cochrane, Kanada, 1960ko abuztuaren 7a) kanadar idazlea eta aktibista da, eta gazte-gaztetatik egon da justizia ekonomiko, mugimendu bakezale eta emakumearen eskubideen aldeko borrokarekin konprometitua.\nGazteentzako bere lehenengo nobela, 1999an argitaratua, urteko liburu izendatu zuen Kanadako Bibliotekarien Elkarteak. Gaur egun, buruko osasunerako aholkulari lanetan diharduten du Toronton.\nGerrateko ogia idatzi aurretik, Deborah Ellisek hainbat hilabete eman zituen emakume eta neska afganiarrekin hizketan Pakistango eta Errusiako errefuxiatuen kanpamentuetan. Han egon zen bitartean, Kabulgo neska baten ama eta ahizpa ezagutu zituen. Bi hauen ahotik jakin zuen nola neskak mutil arropak jantzi eta ilea moztu zuen azokan gauzak saltzeko eta horrela, familia mantendu ahal izateko. Horrek pentsarazi zion nolako ahalmen handia duten neska-mutikoek ausartak izateko eta bizirauteko, heldu gehienek beraien etorkizuna itotzeko azpilana egiten duten momentuetan.\nBeraz, gai horretan oinarritu egin zen Gerrateko ogia liburua idazteko.\nIdazle kanadarrak argitaratutako liburu gehienak, arazo ekonomiko edo eskubide gutxi dituzten herrialdeetan berak ikusitakoa edota arazo horien biktimekin hitz egindakoari buruzkoak dira.\nMultimedia: Deborah Ellis\nISNI: 0000 0001 2142 090X\nBNF: 13762205s (data)\nOpen Library: OL450925A\nOrriaren azken aldaketa: 17 otsaila 2019, 13:39.


Tentsio uneak Arrasaten, Grumaleko langileen manifestazioan - Uztarria (Azpeitia)\nTentsio uneak Arrasaten, Grumaleko langileen manifestazioan\nUztarria.com, Berria.info | Ekonomia\n2014ko urt. 31a, 18:51\nAzpeitiko enpresa altzarigileko hainbat langile Mondragon taldearen egoitzan sartu dira, eta zaindariak sarrera hori galarazi duenean tentsio une batzuk bizi izan dira egoitzaren barruan. Atzo, osteguna, jakin zen Grumaleko 148 langileak kaleratzeko dosierra aurkeztu dutela.\nAtzo, osteguna, Grumaleko 148 langileen kaleratzea barne hartzen duen dosierra aurkeztu dutela jakin ondoren iragarri bezala, Fagor Etxetresnen Azpeitiko enpresako langileak Arrasaten izan dira gaur, Lagun Aroren eta Mondragon taldearen egoitzen aurrean protesta eginez.\nBerria.info-k jakinarazi duenez, Azpeitiko enpresa altzarigileko hainbat langile Mondragon taldearen egoitzan sartu dira. Manifestazioa 11:30ean abiatu da Arrasateko erdigunetik, eta Lagun Aro aseguroen egoitzaren aurrean elkarretaratu ondoren, Mondragonen egoitzara joan dira langileak. Batzuek barrura sartzea ere lortu dute, eta zaindariak sarrera hori galarazi duenean tentsio une batzuk bizi izan dira egoitzaren barruan.\nGrumaleko 148 langileak kaleratzeko dosierra aurkeztu dute Uztarria.com, Berria.info


Konfinamendua kaiola barruan\nInork gutxik espero genuen gaixotasun batek mundua gera zezakeenik, baita espetxeen mundua ere. Etxeetan gotortzea egokitu zaigunean, barroteen barruan diren pertsonak konfinamenduaren jarraipena bizi behar izan dute. Espetxean izatea konfinamendu gogor baten isla izan daiteke eta.\nKepa Petralanda eta Naike Diez. Etxerat elkarteko kideak\nAlarma egoera ezarri zen unetik, bisitak eta, noski, lekualdaketak bertan behera geratu ziren espetxe administrazioaren aginduz. Bakartuak eta urrunduak diren senide presoak are bakartuago sentitzera behartu zituen neurri honek. Senitartekoek ezin bisitarik egin, ezin bidaiarik egin eta harremanetarako tresnak berdinak izaten jarraitzen zuten.\nAndaluziako autobusa eta Mirentxineko elkartasun gidarien taldeak garaje barruan utzi behar izan zituzten beraien ibilgailuak. Azken bisita presentzialen data: martxoaren 14a.\nEspetxe Zaintzak eta Barne Ministerioak hartutako lehen erabakia espetxeak isolatzea izan zen. Bisitak bertan behera geratuz, kanpotik zetorren gauza oro ere blokeatu zituzten hasiera batean: posta, egunkariak...kanpo lotura ia erabat etenda izan dute presoek denbora tarte handi batean. Horren sendagaia telefono deien kopurua ‘igotzea’ izan zen; 8tik 12 deitara, batzuk 15era ere, baina horrek ez du isolamenduaren gaitza erabat sendatzen. Egun batean bi dei egiteko aukera izan dute presoek, goiz eta arratsalde, baina kabledun salatari bati itsatsia egotea ez da egoera samurra.\nAlabaina, barruko bizimoduak ez du aldaketa askorik pairatu alarma egoera ezarri denetik. Egia da hainbat espetxetan patio orduak murriztu edota tailerrak itxita dituztela, baina ñabardura txiki horiek kenduta presoaren egunerokotasunean ez da apenas aldaketarik izan. Ohiko ordutegiak, betiko moduluan eta betiko trataera desegokia.\nBabes-neurri aldetik, espetxe administrazioak eu-ren buruei begira bakarrik ibili dira. Gure bizitzetan agertu eta geratu diren maskara eta eskularruak bertako langileen eskura daude bakarrik. Denda edo etxe guztietan dugun gel hidroalkoholikoa ‘pribilegio’ izendatu daiteke espetxean, presoek toki gutxitan dute eskuragai eta notizia izan daiteke askorentzat.\nEhunka presok erabiltzen duten telefonoa desinfektatzeko izan dezakete gel apur bat, agian, edo trapu zikinen bat jarriko diete aldamenean.\n"Ez dago presoei begirako babes-neurririk kezkatuagoak dira funtzionarioek kanpotik ekar dezaketenaz eta horren prebentzioaz."\nBada Espetxe Zaintzak hartutako erabaki bat aipatzeko eta azpimarratzeko beharra: bideo-deien baimentzea. Konfinamendu eta aislatze egoeran jendearen aurpegia ikusteko aukera bilakatu den bideo-deia barrote barrura ere iritsi da, eta espero dugu bertan geratzeko neurria izatea. Hasiera batean 200 mugikor inguruko banaketa egin zuten espainiar estatuko espetxeen artean eta horren erabilera mugatua izatea erabaki zuten; soilik dirurik ez duten presoek edota egoera berezi batean dagoenei zuzendua izandako aukera izatea.\nTantaka-tantaka, eta tramitazioetan izerdi askotxo botata, ia espetxe guztietan ahalbideratu da bideo-deiak egiteko aukera. Bisitak ez izatearen alternatiba gisa hartutako neurriak arnas pixkat hartzeko aukera eman die bai presoei zein beraien senitartekoei. Beraien aurpegiak berriro ikusteko aukera izan dute eta aurrerago berrartuko diren bisiten analgesiko txikiak bilakatzen ari dira.\n"Alarma egoeraren ostean ahalbideratu duten komunikazio bide hau [bideo-deiak] mantentzea onura handikoa litzake urrunduak eta isolatuak dauden presoekiko harremana indartzeko."\nBegiak Frantziar Estatura jarriz gero, apenas dugu albiste edo berritasunik aipatzeko. Bertan bai ez dela ezertxo ere aldatu barruko espetxe bizimoduan zein kanpo harremanak aztertuz gero. Babes-neurri batzuk hartu badituzte ere, funtzionarioen osasunari begirakoak izan dira batik bat. Gimnasio edo toki komun batzuen itxiera kenduta, bertako presoek ez dute egoera berezirik bizi izan kanpo harremanak bertan behera geratu izanaz aparte.\nMartxoaren 14tik hona abiatutako konfinamendu eta bakartze egoerak, presoen are bakartze eta isolatzea ekarri du. Etxetik ehunka kilometrotara ditugun senide presoak aspaldian bizi izan dute konfinamendu perpetuo eta krudel bat. Alarma egoerak zama gehiago erantsi die zartatuak dituz-ten bizkar gainera, eta espetxe administrazioek hartutako neurriak (edo, hobeki esana, hartu ez dituzten neurriak), sufrimendu gehigarria izan da gure inguruarentzat.\nEzohiko elkarguneak ezohiko egoeran\nMurruetatik kanpo, espetxe administrazio eta Gobernuaren geldotasun eta apatia ikusirik, eragile eta gizartearen babespean osa zitezkeen adierazpen eta adostasunak sustatzen ibili gara, beharrezko bultzada eta presioa eragin asmoz. Kontzientziazio soziala piztu eta lantzea ardatz nagusi ikusi dugu itxialdi egoera honetan eta, elkarlana landuz, inoiz ireki gabeko ate batzuen sarraiak zabaltzea lortu dugu.\nNabarmentzekoa da #SOSPresoakCovid19 izenburupean Nafarroan sustatutako dinamika. Bertan SARE Herritarrak, Salhaketak, Altsasuko Gurasoak eta Etxerat elkarteak Nafarroako koadro politiko, sindikal eta soziala aldarri batzuenpean batzea lortu du. 65 urtetik gorakoen zein larri eri diren presoak, haurdun diren emakumeak zein espetxean dauden seme-alabak eta irteera-data hurbil duten edota 3. graduan diren presoen berehalako askatzea izenpetu dute.\nEstatu mailan, ‘historikotzat’ jo daitekeen adierazpena izenpetu zuten maiatza hasieran 9 alderdi politikok. Kataluniako, Galizako eta Euskal Herriko alderdi abertzale eta ezkertiarrekin batera, Podemos eta Más País alderdi espainiarrak batu ziren espetxeen aferako berehalako neurri batzuen eskaripean.\nNazioartetik ere iritsi dira izen handiko pertsonalitate ezberdinen aldarri eta idatziak. Andy Carl, Brian Currin, Veronique Dudouet, Adolfo Perez Esquivel edota Manuel Zelayaren neurriko pertsonek Frantzia eta Espainiako gobernuak interpelatu izana haintzat hartzeko mugarri ere har daiteke. Euskal preso zaurgarrienen berehalako askatasuna eta askatasun alternatibak sustatzeko deia luzatu zuten.\n“Estatu mailan, ‘historikotzat’ jo daitekeen adierazpena izenpetu zuten maiatza hasieran 9 alderdi politikok.”\nHilabete hauetan plazaratutako hamaika adierazpen, interpelazio eta eskari ez dira ezohiko egoera batean errentagarritasuna ateratzeko ekimenak izan. Nazio Batuen Erakundeak (NBE), Osasun Mundu Erakundeak (OME) eta Europako Kontseiluak epidemiaren hastapenetik espetxeetako kudeaketarako hainbat irizpideen baitako irakurketak izan dira.\nZoritxarrez, Estatu Espainiarrak zein Frantziarrak euskal preso politikoengan ezarria duen salbuespen legedi eta politika ageriko geratu da osasun krisi honen barruan. Esate baterako, Frantziar Estatuak askatu dituen 12 mila presoen artean ez da EPPKko kiderik izan. Askatasuna eskuratzeko baldintzak (gaixo larriak, adinduak, prebentiboak eta irteera-data hurbil izatea) betetzen zituzten 6 euskal herritar ditugu gure artean eta, beste behin ere, ankerkeri politika deitu daitekeen salbuespen politika ezarri zaie.\nIberiar penintsulara itzuliz, presoen eskubideak bermatuko dituen deseskalada prozesu bat adostu eta plazaratu genuen estatuko hainbat eragilek. Espetxe Zaintzari eta bere enparauei hartu beharreko neurriak zehaztu genituen eta, bide batez, urrunketa politikaren berehalako indargabetzea exijitu genuen. Andaluziako, Murtziako, Madrileko eta beste hainbat herrialdeetako eragile sozial urrunketa politikaren aurka posizionatzea eragin du Koronabirusaren zurrunbilo honek.\nDeseskalada prozesua aurrera eramaten ari den honetan, urrunketa politikak atzetik duen mendeku oinarriak begi bistan geratu dira eta, enegarren aldiz, salbuespena aplikatzen zaigu EPPKko kidegoaren senide eta adiskideoi. Bisiten berrabiara tzean, adibidez, gure senide presoa urrundutako herrialdean egonik, bisita eta familia eskubidea erauzten digute errotik.\nEuri asko egin du martxoaren 14tik hona. Orduz geroztik, ez bisitarik, ez besarkada eta muxurik. ‘Normaltasun berria’ izendatu duten normalitate mugatua espetxetara iristeko bide luze eta astuna espero dugu. Azken kezka baita gobernu eta botere instituzioentzako preso diren pertsonen eskubideak errespetatu eta bermatzea.\nHala ere, ez dugu bidezidorrik nahi gure senide presoak Andaluziako edo La Santéko espetxean ikusi ahal izateko. Guk konponbidea nahi dugu. Integrala, zabala eta berehalakoa. Egunak igarotzen doaz, ahitutako gure gorputzetan tentsio eta kilometroak gehituz doaz, eta hemen ez dugu hurbileko helmugarik irudikatzen.\nEuskal Herriko gizartearengan dugu konfiantza. Kaleak gure aldarriz betetzen amaitu dugu maiatzaren azken astea eta, orain, gizartea berraktibatu eta lanean jartzeko unea iritsi da. Presa dugu, bada garaia azken ostiraletan aireratzen ditugun aldarriak errealitate bilakatzeko. Ez dugu bizitza gehiagorik bidean edo zelda barruan utzi nahi.\nIraganean deklinatzeko gogoa eta unea dugu.\nSenideak elkartea zena eta egun Etxerat elkartea duguna iraungitze-data batekin jaio ziren. Beraien ibilbidea amaitutzat ematea albiste pozgarri izango da, iristen denean. Euskal preso eta iheslari politikorik gabeko agertoki berri batean egongo garelako eta sufritzeari utzi diogulako. Bada, goazen hori lortzera.


Pietismo - Wikipedia, entziklopedia askea.\nEliza ofizialaren aurkako erreakzio haren lehen eragilea Philip Jakob Spener (1653-1705) ministro alsaziarra izan zen. Spenerren predikuetan eta liburuetan (Pia desideria, 1675) zenbait proposamen nabarmentzen ziren: teologiaren irakaskuntza berriztatu eta germaniar tradizioko mistikara itzuli beharra; Biblia osoaren irakurketa; otoitz indibidualaren premia; Biblia ikasteko eta otoitz egiteko talde txikiak eratzea; apaizgo unibertsalaren doktrina.\nSpenerrek Halleko unibertsitatea sortzea (1693) erdietsi zuen Prusiako Frederikorengandik. Spenerren ondoren buruzagitza August H. Franckek (1663-1727) hartu zuen. Halleko unibertsitatea pietismoaren gunea izan zen; hango ikasleak izan ziren, besteak beste, Henry M. Mühlenberg, Ipar Ameriketako luteranismoaren antolatzailea, eta Nikolaus Ludwig Zinzendorfeko kondea, Moraviako elizaren sortzailea. Metodismoak, halaber, pietismoaren ezaugarri anitz beretu zituen. XVIII. mendearen erdialdean iritsi zuen pietismoak bere goren puntua, eta gerora ere eragin sakona izan du protestantismoaren pentsamenduan.


Chalancey - Wikipedia, entziklopedia askea.\nCanton of Prauthoy (en)\n47° 40′ 37″ N, 5° 08′ 24″ E / 47.6769°N,5.14°E / 47.6769; 5.14Koordenatuak: 47° 40′ 37″ N, 5° 08′ 24″ E / 47.6769°N,5.14°E / 47.6769; 5.14\nMouilleron, Vaillant, Vesvres-sous-Chalancey, Cussey-les-Forges, Vernois-lès-Vesvres eta Vals-des-Tilles\n52 (%49.1) 53 (%50)\nChalancey Frantziako udalerria da, Marne Garaia departamenduan dagoena, Ekialde Handia eskualdean. 2013an 128 biztanle zituen.\n2007an Chalancey udalerrian erroldatutako biztanleak 128 ziren. Familiak 52 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 20 seme-alabak dituzten bikoteak ziren.\n2007an 66 etxebizitza zeuden, 54 familiaren etxebizitza nagusia ziren, 6 bigarren erresidentzia ziren eta 6 hutsik zeuden. 60 etxeak ziren eta 5 apartamentuak ziren. 54 etxebizitza nagusietatik 38 bere jabearen bizilekua ziren, 14 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 4 etxek hiru zituzten, 19 etxek lau zituzten eta 28 etxek bost zituzten. 43 etxek euren parking plaza propioa zuten azpian. 25 etxetan ibilgailu bat zegoen eta 23 etxetan bat baino gehiago zituzten.\nChalancey udalerriko biztanleria-piramidea 2009an .\n2007an lan egiteko adina zuten pertsonak 73 ziren, horien artean 60 aktiboak ziren eta 13 inaktiboak ziren. 60 pertsona aktiboetatik 55 lanean zeuden (33 gizon eta 22 emakume) eta 5 langabezian zeuden (2 gizon eta 3 emakume). 13 pertsona inaktiboetatik 3 erretiraturik zeuden, 2 ikasten zeuden eta 8 "bestelako inaktibo" gisa sailkaturik zeuden.\n2009an Chalancey udalerrian 55 unitate fiskal zeuden, 124 pertsonek osaturik. Pertsona bakoitzeko diru-sarrera fiskalaren mediana urteko 17.157,5 euro zen.\n2007an zeuden 4 komertzioetatik, 1 janari enpresa zen, 1 eraikuntza enpresa zen, 1 ibilgailuen saltze eta konpontze enpresa zen eta 1 zerbitzu enpresa zen.\n2000. urtean Chalancey udalerrian 6 nekazaritza-ustiategi zeuden.\nBNF: 15263342x (data)


Euskerabili: MAITASUNAREN INDARRA\nEz naiz ni izango El Chapo Guzmán defendatuko duena. Ez naiz ni izango droga-trafikante baten alde egingo duena. Gaizkileak gaizkileak dira, Nerón edo Judas izena izan ez arren. Ez dut argumentu bat ere topatzen defendatzeko, bat ere ez. Bere curriculuma ikusita, zaila da defendatzen. Igual Estatu Batuetako prestigio handiko unibertsitate batean ibilitako abokaturen batek hartuko du bere defentsa, nik ez.\nBaina, tira, badago kulebroi honetan zur eta lur uzten nauen gauzatxo bat: infernuko Patxi baino txarragoa dena maitasun kontu batengatik harrapatua izana. Bere bizkarrean hainbaten eta hainbaten heriotzaren sama duena telenobeletako emakume batekin maitemindu eta burua galdu. Maitasun kontuetatik ez da inor libratzen ezta bihotzik ez daukan hiltzaile mexikar hau ere.\nIstorioa polita izango litzateke, El Chaporen atzean dagoen samindura egongo ez balitz.Telenobela egiteko moduko istorioa, bueno, kulebroia egiteko modukoa. Gidoi ezin hobea eta, zorionez, bukaera hobezina.\nZer uste duzue kulebroi honetaz? Zer egiteko prest egongo zinatekete maite duzuen pertsona lortzeko? Eta bukatzeko, gaiaz baliaturik, aste honetan historian egon den pertsonaiarik txarrena aukeratuko dugu. Zein proposatuko zenukete? Zergatik?\nEgia esan, ez nuen amodiozko historio hau ezagutzen, bakarrik nekien Chapo Guzmán pertsonaia nor zen eta zergatik zen famatua, kartzeletatik ihes egiteagatik. Nahiz eta historioa ondo ez ezagutu, biak kartzelan ondo leudeketela esan dezaket, biek pertsonak hil dituztelako eta kriminak hutsak baino ez direlako, beraz, nire ustez, biak oso txarrak dira eta bietako edozein aukeratuko nuke.\nMaite duzun pertsona lortzeko ez dakit zer egingo nukeen, halako gauzak nire ustez pentsatu gabe egiten dituzulako, ez daude prestatuak. Pertsona hori benetan maite izatekotan, edozein gauza egiteko prest egongo zinateke, nahiz eta normalean egiten ez dituzun gauzak izan edo ahalegin handia behar dituzten gauzak izan. Beno lagunok, klasean ikusiko gara elkar.\nPertsonai honen istorioa bost axola benetan, p***kume izugarria izan da. Ez dut uste inoiz maitasuna sentitu duenik, ziur nago emakume honekin izan nahi zuen istorio bakarra, x filmetan ikusten diren gauzak egitea zela.\nGaiarekin jarraituz, ez dakit zer egingo nuenik maitasunagatik. Amodioa ez da frogatu behar eginkizun batekin, egunero zaindu behar den gauza bat da. Adibidez, zertarako balio du 10 km-tako distantzia igeriketan egitea amodioagatik?, ezango dizuet: EZERTARAKO ERE EZ.\nEta amaitzeko, sentitzen dut baina azken galdera ez dut ulertzen, zer pertsonai akeratuko nuke, zertarako? historiako txarrena izateko? horrela bada, Fidel aukeratuko nuke, txartel horia atera didalako. ;p\nIker, ez izan Luis Enrique! Arbitroak txartel horia atera badizu, zerbait gaizki egin duzulako izan da. Errazena arbitroari errua botatzea da beti.\nArbitroa izan banintz, dudarik gabe, gorria aterako nizukeen protestagatik.\nAurreko komentarion izena txarto ipini dut. Ez da Iker, koldo baizik.\nNik ez nuen ezagutzen istorio hau, bakarrik entzunda neukan Chapo izena kartzeletatik ihes egin zuelako, baina ez naiz harritu irakurri dudanean. Zoritzarrez ia egunero egunkarietan irakurri ahal dugu alako istorioak, mutil batek hil egin du bere emaztea adarrak jartzen ziola pentsatzen zuelako eta gero hil egin dio bere buruari, neska gaste bat suizidatu da bere mutil-lagunak amore eman zuelako, etb.\nJendeak gero eta gehiago egiten ditu gauza arraroak maitasunagatik, baina ez nago hain ziur maitasuna dela arrazioa.\nEgia da oso maiteminduta zaudenean edozein gauza egin dezakezu ez duzulako asko pentsatzen, bakarrik egiten duzu zure bihotza esaten duena, baina hau gehiegi iruditzen zait.\nNorbait gustatzen bazaizu eta berak ez dizu kasurik egiten beste bat aurkituko duzu, mundua ez da amaituko. Agian gero denborarekin pertsona hau konturatzen da maiteminduta dagoela eta askenean dena ondo amaitzen da edo agian ez da pertsona aproposena…\nMusu handi bat denontzat.\nSara B1 Fidel\nZer esan daiteke Chapo Guzmani buruz? Badirudi txantxa dela...Kartzelatik ihes egiteko gai izan zen baina gero "Romeo" honek dena galdu zuen bere "Julietagatik" Arraroa, ezta? Ni, behintzat, horrelakoan nago.\nUrteen zehar ezin dugu ukitu, amodio historia famatu asko ezagutu direla eta batzuetan, errealitatea fikzioia baino gogorragoa dela aitortu behar dut. Badaude hiltzen duten maitasunak. Bestela, zer esaten didazue "Bonnie & Clyde"-ei buruz? Gogoratzen zarete? Laburbilduz, Estatu Batuetako lapur bikote bat zen, banandu zituen gauza bakarra heriotza izan zen...Baina pertsonai "polemiko" bat aukeratzeko, testuaren gaiarekin lotuta, Lorena Bobbit aukeratuko nuen...kar kar.\nAmaitzeko, maite duzun pertsona lortzeko zuk zeuk izan behar duzu...Hau da metodorik onena!\nDenbora asko neraman hemen ezer ez idatzi gabe, baina gaur berriro idaztera ausartu naizela dirudi.\nEgia esaten badizuet, gizon kazkar honi gertatzen zaiona edo bere istorioa berdin zait. Pertsona honen berria entzun nuenean, inportatu zitzaidan gauza bakarra bere atxiloketa izan zen.\nEz dut uste gizon honek maitasun hitzaren esanahia ezagutzen duenik eta are gutxiago horrelako pertsona maite izatea.\nMaitasuna gauza berezia da eta inoiz ez pentsatuko ez genituen gauzak egitera eramaten gaitu. Beraz,edonork edozer gauza egiteko gai garela usted dut.\nU B1 20-22\nNik ez dut ezagutzen El Chaporen historioa, eta ez dut nahi galdu nire denborarik Txapori buruz hitz egiten. Bakarrik esango dut, tipo hau ezer ez zaidala gustatzen eta tipo honi buruz, hoberena gutxi hitzegitea dela. Eta ematen duena, bere errua bakarrik, maitemindua zegoela. Horrela, amodioa persona guztientzat da, eta gaizkileak leloak maiteminduak ematen dute.\nHau ez du normala ematen. Amodioarekin, pertsona onak eta txarrak berdinak ematen dugu. Ze edukiko duen amodioak!\nAmodiorengatik, zer egingo nuke?. Gero eta zaharragoa naiz gauza gutxiago. Uste dut, lelokeriak gazteentzat ala leloentzat direla, eta El Chaporen kasuan, uste dut ez dela hain gazte.\nba nik historio hau ezagutu nuen Chapo horrek Sean Penn aktorearekin elkarrizketari buruzko albistea agertu zenetik. Ez naiz zihur amodiozko historio ala diruzko historio bat denik, baina bai dela bitxia.\nAskotan, amodioarengatik zorakeriak egiten dugu, adibide bat da jendeaurrean ezkontzaz galde egiten dutenek: nire lagun batek bere emaztegaiari beraien lagun guztion artean eskatu zion, paraxutaz jausten ari zirenean.\nBigarren galdera nik ere ez dut ulertzen; "aste honetan historian egon den pertsonaiarik txarrena aukeratuko dugu" Historian zehar pertsonairik txarrena izan behar da, ez nago zihur, asko daude, baina haien artean nagusi bat nire iritziaz Margaret Thatcher izan daiteke. Berari esker, gaurko Britania Handiko ta Europako langileok eskubideak galtzen ari gara, beharrezko serbitzuak pribatuak bihurtzen ari dira eta hirugarren munduko jendeek gero ta txartoago bizitzen dira, bere ultra-liberal ideologia Munduan zehar imposatu zuelako, eta hori milaka heriotza suposatu ditu.\nBanekien emakume bat zegoela El Chaporen istorioan baina ez dut inoiz pentsatu hau hain inportantea zela. Harrigarri geratu naiz. Zer egingo banu maitasuna lortzeagatik? Lortzeagatik ez daukat argi eta maitasunarengatik, lortu esta gero, ezinezko gauzak noski ezetz. Momentu inportateetan uste dut gauza zailak niretzat egin ahalko nukela.\nFidel, zure abisua beldurra eman zidan ;)\nEz dakit gauza asko pertsonai honi buruz, baina dakidanarekin, filmeko pertsona dela esango nuke. Oso tipo naskagarria da, esaten dutenez, hiru mila persona hil ditu edo bere heriotza agindu ditu eta, munduko trafikanterik arriskutsuena da, eta gainera bere istorioa amaitzeko poliziak harrapatu dute, kulebroi aktore batekin maiteminduan zebilelako. Bere odoltsu historia, bere maitakerekin nahasten da. Asmo hobea bururatzen zaizue Hollywood film bat egiteko? Neure buruan ikusten dut gidoia: “Gaizkilea pertsoan onenean bihurtzen dena maiteagatik”, ziur nago nozbait zinematan ikusiko dugula. Filmea eginez gero, Beniccio del Toro nire protagonista izango litzateke eta Shalma Hayek bere emaztegaia. Zer polita!!!!\nBukatzeko, aste honetan pertsonarik txarrena aukeratu beharko banu, Gasteizen ume txikia lehiotik bota duena izango litzateke. Nahiago nuke kartzeletan Chapo Guzman edo honelako tipo askorekin topatu izatea egunero.\nEz dakit gauza asko pertsonai honi buruz, baina filmetan gauza asko gertatzen dira amorearekin. Munduko trafikantea oso arriskutsua da eta denetarik gertatu ahal da, eta egia da oso maiteminduta zaudenean edozein gauza egin dezakez gauzak pentzatu egin baino lehen, ez duzula arriskutsuak ikusten eta mundu honetan gutxienez. Baino kasu honetan agian dena gezurra izango zen.\nMaitasuna, ze polita!\nJendeak dionez, "maitasunak mendiak mugitzen ditu" eta beharbada esanda horretan datza maitasunak duen indarra.Ez dakit ondo maitasunak indarra ematen digun edo, guztiz kontrakoa, zorabiatzen gaituen eta guk inoiz egingo ez genituzkeen ekintzak egitera bultzatzen gaituen.\nNork ez du ezagutzen gure lagunen artean, berak egingo ez zukeen ekintza maitasunagatik egin duena. Denok izan gaitezke maitasunak harrapatuko duen gizajoa, inor ez dago maitasuneko salbu, ezta El Chapo Guzmán ere. Kasu honetan indarra baino bere debilidadea erakutsi zuen maitasunak. Denetarik omen zeukan, agian maitasuna ezezik, eta lortu nahi izan zuenez...\nMaitasunagatik egiten ditugun bitxikeriek ez dute arrakasta bermatzen, maiteminduta gauden beste kideak gutaz maiteminduta ez badago alferrikakoak izango dira gure ahaleginak.\nMaitasunaren alde onek arrosa kolorezko bizitzan izango bagina bezala izaten gaituzte, baina maitasun-ezak gure alde txarrenak atera diezazkiguke.\nGaizkigileak maitasun-ezak bultzatutakoak izango ote dira? Ez dakigu, baina haien bidegabekerien bidez gure gorrotoa irabazi dute. Historian zehar jendearen gorrotoa merezi dutenak milaka egon dira, beraz ez naiz ausartuko ezta bat ere aipatzera, norbait ahaztearen beldurra bainaiz.\nOrokorrean, besteen ideak ez onartzeagatik besteak hil dituztenak aipa ditzaket eta haien indarraz baliatuz haiek baino ahulagoak hil dituztenak ere aipatzekoak dira.\nOrduan badakizue, egin ezazue maitasuna eta ez guda!\nEzin da esan ezer ona Chapori buruz. Nire ustez bi aukera daude istorio honetan, pertsonai horrek zorabiatuta dagoela edo arreta deitu nahi duela. Horretaz aparte kartzela leku egokiena dela ez dut eztabidan jarriko baina badirudi ez dela zigorrik egokiena ihes egin duelako.\nAzkenean, Guzmanek berriro ihes egingo du jende askoren laguntza duelako, bestela nola ihes egin zuen lehen aldian laguntzarik gabe?\nCarlos | B2 - Idoia\nKulebroi buruz hitz egitean, jokoz kanpo nago. Banekien,El Chapo Guzmán narkotrafikantea zela,baina ezer ez maiteminduta bazegoen. Izan ere, ez dakit non dagoen erlazioa. Hortaz, Interneti esker pixka bat ulertu dut. Dirudienez, poliziek harrapatu dutenean gelako orman poster bat zegoen eta posterra aktore bateko zen. Kasualitatea ala maiteminduta dago? Askoz hobeto bigarren aukera. Zinemara eramango den istorioa.\nUste dut, Kulebroi interesgarria izango dela. Gainera, "Maitasunaren indarra" film tituloa izan daiteke,zergatik ez?\nPertsona bat maiteminduta dagoenean, hormona ugari mugitzen dira organismoan eta hori dela eta aldaketak gertatzen dira bai gorputzan bai zerebroan.\nMaiteminduta dagoen jendeak askoz gutxiago lo egin behar du, begirada disdiratzen da, azalak politagoa ematen du... fisikoki aldaketak horrez gain beste batzuk agertzen dira: arriskuaren pertzepzioa gutxitzen da, autoestima gehitzen da eta garaiezinok gara pentsatzen dugu.\nBaliteke maitasunak galduarazi zion El Chapo Guzman-i.\nBeste galderari buruz... uf... ez da erraza erabakitzea bakarrik bat, txapelduna. Beldurrak airean joaten naiz ia egunero albisteak entzuten ditudanean edo historiari begiratu bat egiten diodanean: Ruandan, Camboyan, Darfuren eta abar genozidioak; Hitler, Mao Zedong, Stalin, Franco, Milosevic... eta hainbeste eta hainbeste izen ospetsua batik gabe.\nAi... zelako gorputza geratu naiz izen horiek esate hutsa.\nBenetan historio hau ez nuela ezagutzen. Egia esanda ez zait batere inporta, berdin zait El Chapo Guzmanen bizitza, bakarrik hil dituen pertson guztiak eta egin duen kaltea. Bakarrik nekien nor zen eta kartzelatik ihes egin zuela.\nNire ustez tipo honekin egoeko pixka bat zoratuta egon behar zara. Zoratuta eta bihotzik ez izatea, zeren eta hiltzaile batekin zaude. Hori esan nahi du oso zintzoa ez dela.\nBerarentzat tipo oso ona izan daiteke eta horregatik ulertu daiteke berarekin egotearen nahia. Badakigu maitasunaren indarra zein den eta zenbat eta zer gauzak egin dezakegula maitasunagatik.\nNi adibidez, edozein gauza egingo nitzateke maite dudan pertsona lortzeko edo maite ditudan pertsonengatik. Argi dago, maiteminduta zaudenean beste unibertso batean zaudela eta ez dituzula gauzak hain argi ikusten.\nIker L B2 Idoia.\nMaitasun kontuekin ez dago legerik, nahiz eta hiltzaile utsa izan El Chapo izeneko narkotrafikantea maitemindu omen da. Badirudi oraindik dagoela itzaropena gizakientzat zeren eta bere bihotzean zegoen maitasunerako leku bat, ez zegoen era bat hilda.\nBaina nire ustez, ezin da denetarik egin maitasuna lortzeko ez bada errespetatzen besteen bizitza,nola errespetatu ahal dugu gure alboan dagoen pertsonaren bizitza?\nHala ere, tontakeri asko egiten digugu pertsona bat gustatzen zaigunean, adibidez, bidai sekretuak egitea bakarrik bera ikusteko.\nEl Chapo ez dago maiteminduta, nik uste dut kalentoia zeukan bakarrik kartzelan gizon artean zegoelako karkarkar ikusi zuen neska hau eta zoratuta jarri zen.\nBeti handiatzen da maitasuna nire ustez inportantea da baina jendea lelokeri asko egiten ditu maitasunagatik, adibidez zure bikotea husten dizu eta buruaz beste saiatzen zara ezin zarelako beste neska egotea.\nMaitasuna larretsi dago, pertsona batekin zaudenean ondo pasatu, ere gozatu. ero maiteminduta agertuko da, baina ez egin lelokeriarik bikotea apurtzen bada bizitza oso polita da eta bizi behar da.\nA B1 Idoia\nChaporen kulebroi buruz ezin dut asko esan, ez dakidalako asko, baina ez dut bere maitasunarengan sinesten.\nPertsona batzuek maiteminduta daudenean, lelokeri asko egiteko prest daude, Nik, oraindik, ez dut ezer arraro egin baina ez zaizkit txarto iruditzen gauza desberdinak egiten dituzten pertsonak. Maite dudan persona lortzeko zerbait egin behar izango banu, seguruenez egingo nuke; logikoki, inorentzat ondorio txarrak edukiko ez balitu.\nNire ustez El Chapo ez dago maiteminduta, neska nahiera zen baizik. Maila honetako gaizkileek ez dakite maitasuna zer den. Ezin dute sentimendurik eduki, eginten dituzten gauzak egiteko eta gero ondo lo egiteko. Gainera pertsona honek poltsikoak diruz beteta dauzka. Oso aberatzak direnak ez dira gu bezalakoak. Haiek nahi dutena momentuan lortzen dute zenbat balio duen jakin gabe.\nEgia da jende asko agian bizitza hau nahi duela zeren eta bakarrik ikusten dute alde interesgarriak, horregatik kulebroi bat egiten badute jende asko ikusiko du. Baina ere pentsatu behar dute, trafikanteak egin behar dituzten gauzak dirua lortzeko.\nJendea hiltzeko gai gara guztiok? Nire ustez ez. Gehienek ezin dute gaiztokeriarik egin, baina ez dakitenean txarto dagoela agian bai. Jendea hiltzea txarto dago baina droga saltzea ere bai, azkenean jendea hiltzen duelako.\nHorregatik esango dut pertsonak ez garela gaiztoak, baina gauza txarrak egin dezakegula ondorioak zuzenean ikusten ez baditugu.\nB2 IDOIA UBM